Panorama Beograda će uskoro biti obogaćena sa još jednom zgradom koja će dodati novu dimenziju njenom prepoznatljivom obeležju – Kulom Beograd. Sa gradnjom koja se očekuje da će biti završena do kraja 2021. godine, Kula Beograd predstavljaće građevinsko remek-delo sa najvišim vidikovcem u Srbiji i regionu. Smeštena na samoj obali Save, ova zgrada će biti visoka 168 metara i činiće okosnicu kompleksa Beograda na vodi sa izvanrednim pogledom prvenstveno na reku Savu i istorijski dragulj Beograda - tvrđavu Kalemegdan, ali i na ostatak Beograda.\nSpecifična ''uvrnuta'' fasada Kule Beograd oslikava obližnje ušće Save u Dunav, a u njenim reflektujućim površinama ogledaju se kako reke, tako i urbano okruženje, što čini ovu zgradu dinamičnijom. Enterijer zgrade biće podjednako atraktivan, a predstavljaće omaž lokalnoj tradiciji i kulturi u neodoljivom spoju sa savremenim dizajnom. U celoj zgradi preovladavaće prirodni materijali i boje, sa pažljivo odabranim umetničkim delima i teksturama inspirisanim sa rekom Savom i duhom Beograda.\nOČEKUJEMO U BEOGRADU: Marina Dorćol: Inovativno zeleno naselje i najluksuzniji kvart Beograda (VIDEO)\nZahvaljujući izvanrednoj poziciji i okruženju, kompanija Marriott International prepoznala je upravo Kulu Beograd kao idealno mesto za prve Sent Redžis stanove u Evropi, kao i za čuveni Sent Redžis hotel, koji u Beograd donosi dah klasičnog Njujorka. Hotel će se nalaziti duž prvih 11 spratova, a stanovi će se protezati od 14. do 39. sprata. Impozantna balska dvorana u prizemlju biće mesto ekskluzivnih dešavanja, a zgrada će takođe sadržati i 305 parking mesta.\nSa vidikovca na samom vrhu Kule pružaće se neponovljiv pogled na gradsko jezgro, ali i na one delove koje do sada nije bilo moguće videti iz ove perspektive. Do vidikovca, otvorenog za sve posetioce, stizaće se liftom u samoj zgradi, kao i pešačkim mostom koji će povezivati Kulu Beograd i obližnju Galeriju Beograd, najveću šoping i gastronomsku destinaciju u regionu.\nAKTUELNO: Novi ponos prestonice: Ovako će izgledati velelepna železnička stanica Beograd Centar\nPosetiocima Kule Beograd i Sava Promenade, koja će se nalaziti duž nje, na raspolaganju će biti još jedan javni prostor – plato inspirisan urbanom kulturom i istorijom Beograda, ali i nekim od najčuvenijih evropskih trgova. Prirodni kamen i šema popločavanja prate složenu geometriju koja povezuje otvoreni prostor i zgradu. Posebni elementi, poput drvenih klupa, specijalno su dizajnirani za okolinu Kule Beograd, a znaci, osvetljenje i drugi elementi pažljivo su birani tako da se uklope u ambijentalnu celinu.\nKako će ova kula izgledati u celosti kao i njen enterijer pogledajte u video prilogu koji sledi.\nBeograd na vodi je monumentalni projekat urbane revitalizacije vredan oko 3 milijarde dolara, stvarajući novi centar grada i novu međunarodnu destinaciju. Kako napreduje gradnja projekta, pogledajte u sledećem video prilogu.\nArhitektura, Beograd, Srbija, Beograd Centar, Belgrade Waterfront, Beograd na vodi, Kula Beograd, Sava, Luksuzan kvart, St. Regis, Luksuzni stanovi, Stanovi, Hotel


Grad veličine Kruševca na listama čekanja - Zdravlje Vodič | Vaš vodič kroz zdravstveni sistem Srbije\nŠiroki povoj- za i protiv\nNa neku od 26 operacija koje se obavljaju u zdravstvenim ustanovama u Srbiji čeka ceo jedan grad veličine Kruševca – na listama se nalazi čak 72.000 ljudi. Nešto manje od polovine, tačnije oko 33.000 pacijenata čeka intervencije u beogradskim bolnicama. Kako su više puta najavljivale zdravstvene vlasti, cilj je da se liste skrate, ali istovremeno su upozorile građane da ne očekuju da će one potpuno da nestanu. Ipak, kako su objasnili, reč je o medicinskim intervencijama koje nisu hitne, a uz to ni jeftine.\nListe čekanja formiraju se za operacije kolena, kuka, katarakte, kao i za skener glave, stomaka i male karlice, grudnog koša, magnetnu rezonancu, kateterizaciju srca, ugradnju veštačkog srca, srčanih zalistaka… Kada će pacijent stići na red zavisi od procene hitnosti stanja. Oni kojima je pak operacija preko potrebna biće operisani mimo lista i bez čekanja. Takvih pacijenata je u novembru na nivou cele zemlje bilo više od 4.500, dok je sa liste obrisano njih 2.232.\nNajveće gužve su za operaciju katarakte sa ugradnjom sočiva – prošlog meseca je oko 24.000 ljudi čekalo na ovu operaciju. Samo u Kliničkom centru Srbije ovu intervenciju zakazalo je više od 4.000 pacijenata, u Kliničko – bolničkom centru „Zvezdara“ njih 3.162, a na Vojno – medicinskoj akademiji 1.913. Neki od tih pacijenata na listama će provesti i po četiri godine čakajuči da dođe njihov red za operaciju.\nGužva je i na onim listama koje se odnose na operacije kolena – oko 14.500 pacijenata čeka na taj zahvat, a više od 10.000 ljudi mora da ugradi novi kuk. Situacija u Beogradu je identična – operaciju kolena na „Banjici“ očekuje blizu 6.000 ljudi, a na red čekaju i do 55 meseci. Ovu intervenciju na VMA zakazalo je 1.676 pacijenata, a ima slučajeva i da je operacija planirana tek za devet i po godina.\nNa nove srčane zaliske na Institutu za kardiovaskularne bolesti „Dedinje” pacijenti čekaju najmanje mesec dana, ali čekanje može da potraje i četiri godine, naravno ukoliko zdravstveno stanje bolesnika to dozvoljava. U Kliničkom centru Srbije ugradnja veštačkih zalistaka čeka se i do godinu dana. Na preglede magnetnom rezonancom ili skenerom pacijenti čekaju najčešće oko tri meseca.\nUkoliko pacijenti odluče da neku od intervencija za koje postoji lista čekanja obave u privatnim klinikama, neće uspeti da refundiraju novac od RFZO-a.\nInformacije u vezi sa listama zainteresovani mogu dobiti ili u zdravstvenoj ustanovi u kojoj se obavlja usluga na koju čekaju ili jednostavnom proverom na internet stranici RFZO-a. Na ovom linku nalazi se spisak svih zdravstvenih ustanova i intervencija koje se u njima obavljaju. Koliko je pacijent na listi napredovao ili ako je, možda, usled protoka vremena zaboravio koje godine stiže na operaciju – dovoljno je samo da na listi pronađe svoj (zaštićeni) jedinstveni matični broj građana.\nSaznajte gde se najkraće čeka za preglede ili intervencije


Vesti online / Srpski informativni portal / Ubici Arafata pasoš od Mila\nUbici Arafata pasoš od Mila\nĐetić: Mohamed Dahlan\nOni su dobili crnogorsko državljanstvo i pasoše koji im otvaraju vrata širom Evrope izuzimajući Britaniju i Irsku.\nSve možda ne bi ni izazvalo posebnu pažnju pošto su mnogi pre i posle Dahlana na mala vrata dobijali crnogorske pasoše za razliku od nebrojenih Crnogoraca rasejanih širom sveta kojima to nikako ne polazi za rukom. Međutim, Dahlan je čovek koji je u otadžbini osuđen na dve godine zatvora zbog pronevere državnog novca. Ovih dana čeka ga još jedna presuda te vrste. Osim toga, njemu je stavljeno na dušu da je 2000. godine u Izraelu organizovao bombaški napad na školski autobus kada je troje dece teško povređeno.\nGradonačelnik Jerusalima i bivši izraelski premijer Ehud Olmert ranije je rekao da je Dahlan terorista i da nijedna demokratska država ne može i ne sme dozvoliti da se u njoj slobodno kreće čovek koji je u stanju da bombom napadne autobus pun dece.\nNovinari su otkrili da Dahlan stoji i iza investicije na Kraljičinoj plaži, odnosno u Dubovici, teške 200 miliona evra. Iz biroa palestinskog predsednika Mahmuta Abasa stižu optužbe da on, u stvari, investira i gradi novcem koji je opljačkao iz palestinske državne kase. Abas je ranije javno optužio Dahlana da je umešan i u ubistvo palestinskog vođe Jasera Arafata.\nSve to nije smetalo crnogorskom premijeru Milu Đukanoviću da 2010. godine napiše preporuku za Dahlana tadašnjem ministru policije Ivanu Brajoviću, koji je, naravno, odmah revnosno postupio po naređenju.\n- Gospodin Dahlan je svih godina veliki podržavalac crnogorske nezavisnosti, ali pre svega najvažniji promoter naših interesa na Bliskom istoku. Njegova je lična zasluga za uspostavljanje veoma kvalitetnih odnosa koje danas Crna Gora ima sa kraljevskom porodicom u Ujedinjenim Arapskim Emiratima, porodicom Al Nahijan, kao i za njihov dolazak u našu zemlju - stoji u obelodanjenoj Đukanovićevoj preporuci u kojoj ističe i neke značajne poslove u Crnoj Gori u koje su uključene kompanije te porodice.\nĐukanović dalje navodi: "Gospodin Dahlan jedan je od najuglednijih ljudi u tom delu sveta i zato smatram da mu treba izaći u susret, i njemu i njegovoj porodici dodeliti crnogorsko državljanstvo."\nA od Tome - orden\nPredsednik Tomislav Nikolić 2013. uručio je Orden srpske zastave drugog stepena Muhamedu Dahlanu. Misterija o tome kako je došlo do saradnje srpske vlade s bogatim šeicima traje od prve najave investicija 2012. Aleksandar Vučić pričao je da je zadobio simpatije šeika Muhameda bin Zajeda, prestolonaslednika Abu Dabija, tako što mu nije ništa tražio. Vučić se kasnije javno zahvalio premijeru Crne Gore Milu Đukanoviću "na lepim rečima o Srbiji u Emiratima. Internet portal " Middle East Edže" označio je upravo Dahlana kao ključnog posrednika. Portal je objavio da je Dahlan čovek koji je zaslužan za poboljšanje zahladnelih odnosa nakon što su Emirati 2008. priznali Kosovo. Dahlan, međutim, nije čovek iz senke, već se može videti na skoro svim fotografijama šeikovih poseta Beogradu.


Posjetioci hodaju po umjetničkoj instalaciji u bunkeru bivše JNA u blizini Konjica\nSa Makedonijom koja se suočava sa potencijalnim urušavanjem, jedinstvom BiH koje je najtanušnije od kako se rat završio i Kosovom gde je došlo do masovnog egzodusa građana zbog korumpirane vlade – to su tri najkrhkije zemlje u regionu su na ivici provalije, piše Edvard Džozef (Edward Joseph), izvršni direkor Instituta za aktuelna svetska pitanja (The Institute of Current World Affairs) u časopisu “Foreign Affairs”.\nOn upozorava da je klizanje ka radikalizmu i međuetničkim i čak unutaretničkim sukobima – potpomognuti ruskom ili islamističkom beskrupuloznošću – u potpunosti moguća opcija.\n“Ako se to desi, američke i evropske diplomate biće prinuđene da odgovore na pitanje: ko je izgubio Balkan?”\nSAD prerano prepustile Balkan EU\n“Kao i mnogi teroristi, bio je mlad. Rođen je u vreme kada je njegovu zemlju preplavila mržnja. Nedugo posle njegovog rođenja, vlasti su mu uhapsile oca i ubile zajedno sa mnogim drugim sunitskim muslimanima. Pre dve nedelje, ovaj 24-godišnji mladić je upao u policijsku stanicu navodno uzvikujući ‘Alahu Akbar’ (Bog je veliki) i zapucao, ubivši jednog policajca a dvojicu ranivši pre nego što je i on ubijen u sukobu sa policijom”, piše Džozef.\nPročitate i: Ruski interesi na Balkanu\nOn navodi i da je proteklog vikenda skoro 600 kilomatara južnije još osam policajaca ubijeno zajedno sa 14 osumnjičenih terorista u žestokom sukobu u blizini međunarodne granice povučene nakon Prvog svetskog rata koju radikali nikada nisu priznali.\n“Još jedan dan u Siriji ili Iraku? Ne, ovo se dešava u Evropi na manje od jednog dana vožnje od Beča. Prvi napad, koji se dogodio u Zvorniku u srpskom entitetu u BiH, šokantno je podsećanje na potencijalni uticaj radikalnog islama u ovom regionu, imajući pre svega u vidu uspon Islamske države (ISIS)”, ističe Džozef dodajući da je veoma mali broj građana BiH radikalizovano, ali na još uvek krhkom Balkanu, nije potrebno mnogo militanata da bi se destabilizovala bilo koja zemlja u ovoj oblasti.\nOn podseća da radikalni islam nije jedina pretnja višegodišnjim naporima i milijardama dolara koje su investirali Vašington i njegovi evropski partneri.\nZbog zategnutih odnosa sa Zapadom povodom krize u Ukrajini, Rusija pojačava svoju ulogu na Balkanu, podstičući zapaljiva osećanja o slovenskoj pravoslavnoj solidarnosti.\nMoskva zdušno podržava Vladu Makedonije koja se suočava sa ozbiljnim problemima, a na čijoj teritoriji se dogodio drugi incident. Vlasti u Skoplju su opisale dramatične događaje u Kumanovu kao sukob policije i “jedne od najopasnijih terorističkih grupa na Balkanu”, misleći na albanske radikalne elemente.\nKlizanje ka radikalizmu i međuetničkim sukobima - sasvim je moguća opcija. Ako se to desi, američke i evropske diplomate biće prinuđene da odgovore na pitanje: ko je izgubio Balkan?”\n“Sa Makedonijom koja se suočava sa potencijalnim urušavanjem, jedinstvom BiH koje je najtanušnije od kako se rat završio i Kosovom gde je došlo do masovnog egzodusa građana zbog korumpirane vlade…tri najkrhkije zemlje u regionu su na ivici provalije.\nKlizanje ka radikalizmu i međuetničkim i čak unutaretničkim sukobima – potpomognuti ruskom ili islamističkom beskrupuložnošću – u potpunosti je moguća opcija. Ako se to desi, američke i evropske diplomate biće prinuđene da odgovore na pitanje: ko je izgubio Balkan?”\nDžozef pretpostavlja da će, kao i u vreme kada je kriza u bivšoj Jugoslaviji bila na vrhuncu, Vašington i Brisel upirati prst jedni na druge, ali da oboje snose odgovornost, ističući da ni kriza u Ukrajini niti situacija na Bliskom istoku ne mogu biti alibi za bojažljivu politiku niti sporadičnu pažnju prema Balkanu poslednjih godina.\nOn se slaže sa ocenama onih političara i analitičara da Balkan predstavlja mnogo manju pretnju interesima Zapada nego Putinova agresija ili varvarizam ISIS-a. Na kraju krajeva, čak i najkrhkije zemlje jugoistočne Evrope dele zajedničku stratešku orijentaciju da postanu članice NATO i EU.\n“Međutim, umesto da iskoristi priliku i da polazeći od ovih snažnih temelja prevaziđe preostale prepreke ka evro-atlantskim integracijama, Zapad je dozvolio da krhke zemlje regije nazaduju.\nVašington je prerano prepustio EU ključnu ulogu u balkanskim poslovima, a ona je preuranjeno prosledila odgovornost liderima u regionu.\nVašington je prerano prepustio EU ključnu ulogu u balkanskim poslovima, a ona je preuranjeno prosledila odgovornost liderima u regionu. Bez odlučnije politike EU ‘šargarepe ili štapa’, (domaći) političari su uglavnom konsolidovali svoju koruptivnu pokroviteljsku mrežu, preuzeli ili zastrašili medije i suprostavljaju se suštinskim reformama”, konstatuje Džozef.\nMakedonija je ključni primer posledica sporadične pažnje koju Zapad posvećuje ovoj regiji.\nDžozef podseća da je zahvaljujući snažnoj međunarodnoj pomoći u vreme sukoba Makedonaca i Albanaca 2001, ova zemlja napravila veliki iskorak u izgradnji demokratskih institucija.\nMeđutim, aktuelni premijer Nikola Gruevski, koji je došao na vlast 2006, konsolidovao je svoju poziciju nakon četiri izborna ciklusa čija je regularnost bila sve upitnija.\nSasekao je nezavisnost sudstva, gotovo uništio nezavisne medije i marginalizovao opoziciju. Na primer, Makedonija je 2007. bila na visokom 36. mestu po indeksu sloboda medija prema “Fridom hausu” (Freedom House), čak ispred SAD, da bi prošle godine potonula na 123. poziciju gde čami sa Venecuelom. U međvremenu, privreda se održava koliko toliko na površini zahvaljujući pre svega kreditima.\nGruevski odbacuje ove navode, tvrdeći da su navodi o prisluškivanju delo “stranih špijuna” koji žele da destabilizuju zemlju.\n“Ironija je da je do oružanog sukoba makedonske policije i navodnih albanskih radikala došlo u trenutku kada su ostvareni impresivni iskoraci u međuetničkim odnosima u zemlji… Po prvi put u 24-godišnjoj istoriji kao moderne, nezavisne države, etnički Albanci i Makedonci čini se da su u velikoj meri ujedinjeni u borbi protiv diktature, kako je doživljavaju”, smatra Džozef.\nPo njegovom mišljenju, međunarodna zajednica može da igra odlučujuću ulogu u pronalaženju mirnog rešenja, ali je njena reakcija za sada oprezna.\nKljučna lekcija nakon nasilnog raspada Jugoslavije je da propust Zapada da se direktno suoči sa suštinskim problemima dovodi do toga da njihovo rešavanje na kraju bude još teže\n“Tipično je za Zapad da nastoji da izbegne konfrontaciju sa Gruevskim, dozvoljavajući mu kao i ostalim liderima u regionu da drže otvorena pitanja tinjajućim. Međutim, ključna lekcija nakon nasilnog raspada Jugoslavije pre 25 godina je da propust da se direktno suoči sa suštinskim problemima dovodi do toga da njihovo rešavanje na kraju bude još teže”, ukazuje američki analitičar.\nTo se posebno odnosi na Makedoniju, koja je ostala izvan evro-atlantskih integracija zbog višegodišnjeg protivljenja Grčke njenom imenu. Sadašnja nestabilnost mogla se izbeći da je Skoplju bilo omogućeno približavanje NATO-u i EU.\nUmesto da radi na postizanju transatlantskog konsenzusa o nužnosti hitnog kompromisa oko imena Makedonije – Vašington se fokusira na ta pitanja samo kada je prinuđen.\nUoči konferencije u Dejtonu 1995, Ričard Holbruk (Richard Holbrooke) je izdejstvovao dogovor Atine i Skoplja. Bušova administracija je zbog krize u Makedoniji priznala ovu zemlju pod njenom ustavnim imenom. Iako se strahovalo od kontraudara Grčke, do njega nikada nije došlo. Uprkos tome, Vašington je ostavio po strani ovo pitanje sve do samita NATO 2008. kada je bilo prekasno da se privole obe strane na kompromis.\nGruevski koristi ćorsokak oko ovog pitanja da podstakne prizemni makedonski nacionalizam. Istovremeno, Atina, koja dobija na značaju u nastojanju Zapada da blokira planirani rusko-turski gasovod, sada ima dodatne adute da se odupre pritisku Vašingtona i Brisela oko pronalaženja rešenja za ime Makedonije, ističe Džozef.\nAko je Makedonija u stanju “akutnog bola”, BiH se suočava sa dubljim i skoro “neizlečivim ranama”. Radikalni islam i ruski uticaj pogoršavaju sveprisutna entička podozrenja. U međuvremenu, pojedini domaći političari preduzimaju konkretne korake da bi podelili zemlju.\nAko je Makedonija u stanju “akutnog bola”, BiH se suočava sa dubljim i skoro “neizlečivim ranama”.\nVladajuće srpske i hrvatske partije su nedavno ponovo potvrdile privrženost slabo prikrivenim separatističkim težnjama. Tako je Savez nezavisnih socijaldemokrata Milorada Dodika usvojio rezoluciju o referendumu za otcepljenje, u kojoj je po prvi put naveden i konkretan datum za njegovo održavanje – 2018. godina. Ukoliko se to desi, zagarantovana je obnova neprijateljstava, upozorava Džozef.\nUlje na vatru mogli da doda i dugo odlagano objavljivanje rezultata popisa stanovništva, koji se napokon očekuju u junu. U julu će biti obeležena 20. godišnjica masakra u Srebrenici, kada su srpske snage ubile više od sedam hiljada Bošnjaka, podseća Džozef.\nEU i MMF treba da sledećeg meseca objave akcioni plan za obnovu BiH, na njenom putu ka EU. Pošto je, nažalost, javnost protiv reformi kao što su kresanja radnim mesta u javnom sektoru, a mnogi političari se opravdano pribojavaju da će biti primorani da privatizuju javna preduzeća, koja su poligon za korupciju. Stoga se može očekivati da će zbog tog otpora međunarodni akteri ublažiti zahteve za reformama.\nNaglašavajući formu u odnosu na suštinu, EU nema veće šanse da ostvari napredak u BiH u odnosu na prethodnih devet godina. Neposlušni domaći političari, pre svega u srpskom entitetu, otvoreni su izazov jedinstvu zemlje. Tome treba dodati i 14 vlada na različitim nivoima, zbog čega su institucije BiH “disfunkcionalna relikvija ratnih godina”, što sprečava ulaganja i međuetničku suradnju.\nJedina pozitivna stvar koja je proizašla iz terorističkog napada u Zvorniku je da taj šok može napokon da natera međunarodne zvaničnike na akciju.\n“Jedina pozitivna stvar koja je proizašla iz terorističkog napada u Zvorniku je da taj šok može napokon da natera međunarodne zvaničnike na akciju. Paket EU – MMF, koji dovodi u vezu ambiciozne standarde sa velikodušnim novčanim podsticajima iuverljivim kaznama – kao što je zabrana viza za putovanje neposlušnim liderima i obelodanjivanje njihovih finansijskih mahinacija – može napokon da pomeri stvari sa mrtve tačke”, procenjuje Džozef.\nKosovo primer zapostavljanja\nZajednički napor može takođe da osigura opipljive rezultate na Kosovu, gde je EU ostvarila najveći napredak.\nPrepucavanja između Beograda i Prištine, podstaknuta odbijanjem pet članica EU da priznaju nezavisno Kosovo, uz sveprisutnu korupciju, ostavila su Kosovo u jadnom stanju.\nPod pokroviteljstvom Brisela i uz snažnu podršku SAD, Srbija i Kosovo su se pre dve godine dogovorili da normalizuju odnose. Međutim, prepucavanja između Beograda i Prištine, podstaknuta odbijanjem pet članica EU da priznaju nezavisno Kosovo, uz sveprisutnu korupciju, ostavila su Kosovo u jadnom stanju. Na desetine hiljada Kosovara otišli su u EU, iskazavši tako odsustvo bilo kakve vere u budućnost svoje zemlje.\nRadikalne težnje za ujedinjenjem Kosova s Albanijom, koje bi bez sumnje ponovo otvorile sukob sa Srbimea, i dalje nalaze uporište.\n“Nekada osvedočeni umereni političari zaoštravaju svoj stav protiv kompromisa iz Brisela. Istovremeno, na Kosovu su uočljivi uznemiravajući znaci islamskog radikalizma koji širi strah i među Srbima, ali i umerenim Albancima islamske veroipovesti.\nPostoji velika bojazan da bi se islamisti mogli udružiti s nacionalnistima, što bi dodatno destabilizovalo ovu zemlju, čiju bezbednost još uvek nadzire NATO, uz znatno prisustvo EU”, konstatuje Džozef.\nPostoji velika bojazan da bi se islamisti mogli udružiti s nacionalnistima, što bi dodatno destabilizovalo Kosovo\nOn ističe da Brisel i Vašington treba da izvrše pritisak na albanske lidere da sprovedu reforme koje bi obezbedile vladavinu prava, a Beograd i Prištinu da postignu sporazum o pitanjima koja su kudikamo manje teška nego ona oko koji su se dogovorili 2013.\nTada se pokazalo da kada Brisel postavi napredak u njihovim odnosima kao uslov na putu ka EU, Srbi i Albanci počnu da se kreću ka kompromisu.\nBalkan obiluje opasnostima, ali situacija ni u kom slučaju nije beznadežna, ističe Džozef.\nIronija današnje krize u Makedoniji, BiH i na Kosovu je da dok lideri igraju na kartu nacionalizma, sve veći broj običnih ljudi je više nego ikada spremno da prevaziće etničke razlike iz prošlosti\n“Ironija današnje krize u Makedoniji, Bosni i na Kosovu je da dok lideri igraju na kartu nacionalizma, sve veći broj običnih ljudi je više nego ikada spremno da prevaziće etničke razlike iz prošlosti…Dosta je vremena već potrošeno. Više od svega, rešavanje problema u regiji jednostavno zahteva da ih političari ponovnoozbiljno shvate”, zaključuje Edvard Džozef.\nBildt za RSE: Ruska igra mogla bi biti štetna po Srbiju\nGeneral Knud Bartels za RSE: Partnerstvo u interesu i Srbije i NATO-a


VREMEPLOV: KAP je ponos Crne Gore - Vijesti.me\nVREMEPLOV: KAP je ponos Crne Gore\nKazadi je posebno oduševljen kako je KAP uspio da održi proizvodnju tokom embarga UN 90-ih godina i istakao da je Kombinat “zvijezda i ponos Crne Gore”\n“Industrija aluminijuma zavisi od električne energije i zato se moramo boriti za opstanak KAP. Želimo da ostanemo ovdje. KAP-ova tehnologija, iako stara, može da služi još mnogo godina, a uprava ima planove za restrukturiranje kompanije, rekao novinarima izvršni direktor KAP-a Džo Kazadi izražavajući nadu da će se za “šest mjeseci primijetiti napredak”.\nUpitan da prokomentariše kretanje cijena akcija KAP-a on je ocijenio da svi koji se eventualno odluče za kupovinu akcija KAP-a na berzi treba da ih zadrže “doživotno”.\nKazadi je posebno oduševljen kako je KAP uspio da održi proizvodnju tokom embarga UN 90-ih godina i istakao da je Kombinat “zvijezda i ponos Crne Gore”. On je rekao da je iznenađen negativnim imidžom koji KAP ima u CG, jer se, kako tvrdi, u inostranstvu ova fabrika doživljava drugačije.


28-05-2020 16:43 Izdvojeno Svet Planeta\nSa novih zahtevima, ukupan broj ljudi koji su od sredine marta ostali bez posla zbog pandemije Kovid-19 popeo se na preko 40 miliona, izveštava NJujork Tajms (NYT)\nU Sjedinjenim Državama je prošle sedmice podneto još 2,1 miliona novih zahteva za dobijanje naknade za nezaposlenost, saopštilo je danas Ministarstvo rada.\nSa novih zahtevima, ukupan broj ljudi koji su od sredine marta ostali bez posla zbog pandemije Kovid-19 popeo se na preko 40 miliona, izveštava NJujork Tajms.\nOvo je osma nedelja zaredom da se broj novih prijava za dobijanjem naknade smanjuje u odnosu na martovski rekord od gotovo 6,9 miliona u jednoj sedmici, ali njihov nivo i dalje daleko nadmašuje dosadašnji istorijski maksimum.\nNajnoviji zahtevi, po oceni lista, možda nisu isključivo rezultat novih otpuštanja, vceć i činjenice da državne agencije za nezaposlene, koje su zatrpane gomilom zahteva, kasne sa njihovim prosleđivanjem nadležnim službama.\nNaredba “ostani kod kuće” i ograničenja poslovanja ukidaju se širom zemlje, a nekim radnicima su upućeni pozivi da se vrate na posao. Ipak, ponovno otvaranje ekonomije i dalje je neujednačeno i nepotpuno jer pandemija korona virusa još uvek sputava poslovanje.\nAmerički analitičar ocenio da ako ne bude pritiska na Srbiju, biće beskonačnih pregovora o kosovskom pitanju! Više o tome OVDE.


Region se suočava sa neriješenim albansko-srpskim... - pisjournal\nNaslovnica pdf Analiya Atlantski savez: Strategija SAD i EU za Balkan brana uticaju Kine i...\nNa osnovu analize geopolitičkih i bezbjednosnih izazova sa snažnim implikacijama na region, zaključeno je da SAD i EU treba da postignu dogovor o zajedničkoj strategiji na Zapadnom Balkanu, kako bi se suzbio rastući uticaj Rusije i Kine.\nKao zajedničke slabosti država regiona, u dokumentu se navode njihovi glomazni, skupi, ali neefikasni aparati koji nisu u stanju da obezbijede vladavinu prava, sporost parlamenata u donošenju zakona, vlada u njihovoj primjeni, dok su pravosuđa i dalje uglavnom nereformisana.\n“Pitanja nacionalnog identiteta i dalje su u prvom planu u većini zapadnobalkanskih država, manipulisanje podjelama i strahovima od različitih nacionalnih grupa je faktor političkog organizovanja, a religija je i dalje linija razgraničenja i najvažniji element u definisanju nacionalnog identiteta”, piše u analizi.\nDodaje se da bi eventualno otvaranje pitanja promjena granica na Zapadnom Balkanu imalo bezbjednosne implikacije koje bi se mogle snažno reflektovati i na šire evropsko područje.\nOkolnosti i platforma na kojoj se desila promjena vlasti učinili su da Crna Gora od lidera EU integracija i članice NATO-a, postane primjer najuspješnijeg prodora rusko-srpske politike na Zapadnom Balkanu, navodi se u izvještaju.\nNa parlamentarnim izborima 30. avgusta 2020., vlast su osvojile koalicije predvođene Demokratskim frontom, Demokratama i građanskim pokretom URA a Demokratska partija socijalista (DPS) je nakon tri decenije prešla u opoziciju.\n„Nova vladajuća parlamentarna većina mješavina je radikalnih proruskih/prosrpskih partija, umjerenih prosrpskih i građanskih partija, dok je kabinet sastavljen od nepartijskih tehnokrata u onome što oni nazivaju ekspertskom vladom“, navodi se u izvještaju Stejt Departmenta (State Department) o globalnoj investicionoj klimi za 2021.\nOcjenjuje se da je i pored proklamovnog stava prosrpske opozicije da se protivi prozapadnoj crnogorskoj vlasti zbog nedemokratskog karaktera, njen dolazak na vlast pokazao nastavak politike „velike Srbije” – pod modelom srpski svet, navodi se u analizi Atlantskog saveza.\n“Srpski svet” je nova sintagma koju je lansirao ministar unutrašnjih poslova Srbije Aleksandar Vulin, a koja se odnosi na objedinjavanje Srba u regiji sa sadašnjom vladajućom politikom u Srbiji.\n“Crna Gora, kao i Bosna i Hercegovina, je direktno izložena tom konceptu, koji je oproban na drugim mjestima bez uspjeha, ali ima potencijal da izazove mnogo problema” kazala je na predstavljanju izvještaja prof.Milica Pejanović iz Atlantskog saveza, doskora[nja ambasadorka Crne gore pri UN I bivša ministarka Vojske Crne Gore iz vremena prijema u NATO.\nU izvještaju se konstatuje i da se nakon promjene vlasti pokazuje da je borba protiv predsjednika Crne Gore i lidera Demokratske partije socijalista Mila Đukanovića bila motivisana njegovom „izdajom Velike Srbije“, a ne njegovim autokratskim modelom vladanja.\n“Ona je zamijenjena teokratijom SPC i autokratijom „predsjednika svih Srba” – Aleksandra Vučića”, piše u analizi.\nDodaje se da dominantnu političku orijentaciju Srbije podupire Rusija, što ukazuje da će autokratska vlast u Srbiji neminovno ići ka klerofašizaciji i obračunu sa političkim neistomišljenicima.\n“Drugim riječima, intenziviraće se realizacija koncepta Velike Srbije – srpskog sveta koji bi obuhvatio Srbiju, Crnu Goru, Republiku Srpsku, Sjevernu Makedoniju i Kosovo, što nesumnjivo predstavlja najozbiljniji izazov sa aspekta bezbjednosti kako Zapadnog Balkana tako i EU”, navodi se u dokumentu.\nU analizi o prilikama u Bosni i Hercegovini (BIH) se ocjenjuje da bi separatističke težnje u entitetu Republika Srpska koje su ohrabrene podrškom iz Rusije i Srbije, mogle biti ozbiljna prijetnju toj zemlji, ukoliko izostane podrška zemalja koje su garant Dejtonskog sporazuma.\nPodsjeća se da je imenovanje Kristijana Šmita za novog Visokog predstavnika u BIH izazvalo snažno protivljenje Rusije, koja zagovara zatvaranje kancelarije visokog predstavnika.\nAktuelnom visokom predstavniku u Bosni i Hercegovini Valentinu Inzku mandat završava krajem jula 2021.\nU novembru predstoji godišnje glasanje u Savjetu bezbjednosti o obnovi mandata EUFOR-a, na koje Rusija može da stavi veto, što bi moglo da stvori nove krize u ionako podijeljenom društvu BiH, dodaje se u tekstu.\nIzvještaj fokusira činjenicu da od 2011. godine, od kada je počeo dijalog sa Srbijom, još uvijek nema normalizacije odnosa te dvije zemlje.\n“Činjenica da obje strane ostaju čvrsto na svojim pozicijama veoma pogoduje strateškom pozicioniranju Rusije i Kine i povećavanju njihovog uticaja u regionu Zapadnog Balkana. Zahvaljujući ovoj podršci, kao i činjenici da pet članica EU nijesu priznale nezavisnost Kosova, Srbija snažno opstruiše sve napore Kosova da se u potpunosti integriše u međunarodnu zajednicu”, navodi se u izvještaju.\nAmbasador Kosova Yiber Hyisa je istakao važnost ovog izvještaja posebno zbog trenutka u kojem se nalazi Zapadni Balkan.On se osvrnuo i na projekat „srpski svet“ kazavši da ideje prekrajanja granica mogu imati negativne implikacije po region.\nPoslednji sastanak predsjednika Srbije Aleksandra Vučića i premijera Kosova Aljbina Kurtija je održan u Briselu 19. jula, kada je po riječima specijalnog izaslanika EU Miroslava Lajčaka zabilježen “vrlo mali napredak”.\nGlobalni uticaji SAD, Rusije, Kine\nU Atlantskom savezu su analizirali i globalne uticaje na region Zapadnog Balkana .\n“SAD nisu napuštale region, posvećeni smo ovom regionu od devedesetih godina do danas”, rekla je ambasadorka SAD u Crnoj Gori Džudi Rajzing Rajnke na predstavljanju izvještaja 28. jula u Podgorici i dodala da SAD rade zajedno sa EU da region bude bezbjedan, te da zemlje napreduju ka evro-atlanskoj zajednici.\nU dokumentu se naglašava rast uticaja Rusije i Kine, uz kontataciju da je Moskva uspjela da u Srbiji obezbijedi platformu za svoje djelovanje u regionu.\n“Rusija se snažno suprotstavlja širenju uticaja Zapada u regionu, i političkim, ekonomksim i vojnim vezana drži Srbiju i BIH daleko i od razmišljanja o eventualnom članstvu u NATO-u”, piše u analizi.\nDodaje se da Rusija pritom u cijelom regionu koristi i poluge meke moći, što se posebno odnosi na Crnu Goru:\n“Ova vrsta uticaja se preovlađujuće ostvaruje preko Srpske pravoslavne crkve, insistiranjem na panslovenskom identitetu, širenjem mreže povezanih i naklonjenih medija, kao i kampanjama dezinformacija”, navodi se u Izvještaju.\nAmbasador Slovačke Boris Gandel ukazao je na opasnosti koje nosi nacionalizam i konstatovao da se “nažalost, istorija ponavlja i da ponovo svjedočimo porastu nacionalizma u regionu”\nPrisustvo Kine u regionu se, prema analizi Atlantskog saveza, zasniva na inicijativi Pojas i Put (Belt and Road), koja uključuje 17+1 državu ne samo Zapadnog Balkana već šireg područja Istočne Evrope i Zapadnog Balkana.\nPodsjeća se da je Kina planirala fond od 100 milijardi eura u okviru te inicijative, od čega je 10 milijardi eura namijenjeno za zemlje centralne i istočne Evrope.\nAnalizirajući taj ekonomski angažman, u izvještaju se konstatuje da on ima i negativne posljedice jer kreira neodrživ dug, što je vidljivo kroz skupe projekte poput izgradnje dijela auto-puta u Crnoj Gori.\nOd ključne je važnosti aktivno prisustvo SAD-a i EU na Zapadnom Balkanu, koje bi suzbilo rastući uticaj trećih aktera, posebno Rusije i Kine, zaključuje se u izvještaju.\nPrezentaciji izvještaja prisustvovali su predstavnici diplomatskog kora u Crnoj Gori.\nPrethodni članakWashington ne planira zaustaviti ilegalno prisustvo američke vojske u Siriji\nNaredni članakPredsjednik Biden i zagonetka Bliskog istoka: ostati ili ne ostati u zamršenom klupku\nCrna Gora, Srbija, crkva i protesti: Kako dalje posle ustoličenja mitropolita Joanikija\nIgor Kalabuhov: Ne planiramo saradnju sa Christianom Schmidtom\nAmeričkoj vanjskoj politici na Bliskom Istoku potreban je restart\nNajveća prijetnja demokratiji su Republikanci koji kradu izbore


Kursevi - Udruženje Kreativno edukativni centar\nNaučite kako da napišete predlog EU projekta, kako da pronađete partnere i kako da uspešno upravljate projektom kada bude odobren!\nŽelite da usmerite i poboljšate svoju karijeru, da razvijete svoj lični i profesionalni potencijal, a takođe imate i dobru ideju za projekat? Sigurno ste čuli za razne subvencije koje ljudi dobijaju, a možda ste čak i pokušali da saznate više o EU projektima i kako možete da aplicirate za ova sredstva. Ako mislite da samo ljudi sa nekom „vezom“ dobijaju projekte (nije tačno, mi smo dokaz) i sve Vam je ovo konfuzno, bez brige – potrebna Vam je samo dobra ideja i dobro napisan projekat.\nKažu da ko ne zna, taj predaje, ta izreka u našem slučaju nikako nije tačna. Postoje razni kursevi za pisanje EU projekata u Srbiji.\nŠta je to što razlikuje kurs za pisanje EU projekata koji održava Kreativno edukativni centar? Pogledajte samo spisak projekata koje smo mi dobili. Predavači iz Kreativno edukativnog centra će Vam iz sopstvenog iskustva preneti šta je sve potrebno da bi se dobila sredstva od EU.\nNaravno, uvek postoje neke izmene u pozivima za projekte i u tome šta je zapravo bitno za odobrenje sredstava, zato prisustvujemo na info danima u Briselu koje organizuje EU i uvek imamo najnovije informacije, a takođe, na našem sajtu imate spisak otvorenih poziva za Srbiju.\nOsmislili smo jednodnevnu i petodnevnu obuku, kako bi mogli da odaberete najbolju opciju u skladu sa Vašim idejama i vremenom. Pogledajte šta ćete sve naučiti na obukama!\nJednodnevna obuka u pisanju eu projekata\nPetodnevna obuka u pisanju eu projekata


Svet: Turizam nadmašio rast ukupne svetske privrede\nU izveštaju se navodi i da je 2017. u svetskom turizmu bila najbolja po turističkoj potrošnji, što objašnjavaju povećanjem broja turista iz Kine i Indije, ali i oporavku tržišta u severnoj Africi i Evropi.\nPrema nedavno objavljenom WTTC-ovom (The World Travel & Tourism Council) izveštaju za 2017. godinu turizam je u globalnom BDP-u učestvovao s 10,4% ili 8.300 milijardi američkih dolara, dok je u sektoru bilo ukupno više od 313 miliona radnih mjesta ili jedno od deset širom sveta. Sektor turizma i putovanja u svetu je prošle godine obezbedio 7 miliona novih radnih mjesta, a rastom od 4,6% nadmašio je rast ukupne svetske privrede i bio najbrže rastući sektor. U ovoj godini se očekuje sporiji rast, ističe se u novom globalnom izveštaju WTTC-a.\nU izveštaju o ekonomskim uticajima turizma i putovanja u svetu, ističe se da je da je ovaj sektor rastom od 4,6% bio ispred rasta drugih sektora, uključujući i proizvodnju, koja je rasla 4,2%, maloprodaju i veleprodaju, s rastom od 3,4%, poljoprivredu, šumarstvo i ribarstvo s rastom od 2,6%, kao i finansijske usluge s rastom od 2,5%. U izveštaju se navodi i da je 2017. u svetskom turizmu bila i najbolja po turističkoj potrošnji, što objašnjavaju povećanjem broja turista iz Kine i Indije, ali i oporavku tržišta u severnoj Africi i Evropi.\nU Evropi je zabeležen rast turističkog prometa od gotovo 5%, što je znatno bolje od projektovanih i očekivanih rezultata. Svakako, u prilog tome ide i podatak da su evropski avio prevoznici prošle godine prvi put prevezli više od milijardu putnika ili 8% više nego u 2016. godini.\nTurizam je i u BDP-u severne Afrike povećao udeo, pre svega zbog odličnih rezultata Egipta s rastom od čak 73%, kao i Tunisa od 7,6%. Azijske zemlje su nastavile da predvode globalni rast turizma, pogotovo u severnoj Aziji s porastom od 7,4% i južnoj od 6,7%.\nZnačajan pad učešća turizma u BDP-u od 1,4% zabeležen je u u Latinskoj Americi, a iz WTTC-a objašnjavaju da je to posljedica pada potrošnje u najvećoj zemlji Brazilu, ali i političkim i privrednim problemima u Venecueli.\nPrema procenama WTTC-a u narednih deset godina očekuje se prosečan godišnji rast od 3,8 do 4%, a procenjuje se da će do 2028. godine broj radnih mesta u turizmu povećati na više od 400 miliona.


Arhibet – postupak ugradnje behaton ploča – Časopis Podovi\nFoto: Arhibet d.o.o., Kafana "Tvrđava" - Niš\nFoto: Arhibet d.o.o., Benzinska pumpa “Lukoil” – Niš\nEFEKAT “ISCVETAVANJA” – Prilikom dužeg vremenskog perioda skladištenja proizvoda može doći do efekta «iscvetavanja» – pojave belih fleka na površini ploča. Ovo je prirodna pojava i posebno je izraženo kod obojenih proizvoda. Prilikom prodora vode u pore betona dolazi do delimičnog rastvaranja krečnjaka, takav rastvor porama dospe na površinu ploče i kada voda ispari ostaje bela fleka od krečnjaka koju je teško brzo rastvoriti i ukloniti. Posle određenog vremena korišćenja popločane površine i raznih vremenskih uticaja dolazi do trajnog nestanka ove pojave. Efekat «iscvetavanja» nema nikakvog negativnog uticaja na kvalitet proizvoda!\nSledećiPravi porodični bazen »\nPrethodni « "Beskrajni bazen" ukras Londonskog hotela


Nastavljena akcija Predator: Muškarac iz Bihaća priveden zbog dječije pornografije | TV1\nNastavljena akcija Predator: Muškarac iz Bihaća priveden zbog dječije pornografije\nMuškarac A. C. (1975) iz Bihaća lišen je slobode u okviru policijske akcije Predator zbog dječije pornografije, prenosi Oslobođenje.\nPolicijski službenici Federalne uprave policije su nastavili aktivnosti na realizaciji operativne akcije Predator, koja je započeta 19. maja ove godine godine na području FBiH, a pod nadzorom nadležnih kantonalnih tužilaštava, vezano za dokumentovanje osoba koje se dovode u vezu sa krivičnim djelom iskorištavanje djeteta ili maloljetnika radi pornografije.\nDanašnje privođenje izvršeno je pod nadzorom Kantonalnog tužilaštva Unsko-sanskog kantona, a A.C. se sumnjiči da je u do sada neutvrđenom vremenskom periodu, putem interneta, pribavljao i na ličnom računaru pohranjivao fotografije i videosadržaje seksualno eksplicitne tematike u kojima su glavni akteri djeca, a radi zadovoljavanja vlastitih seksualnih potreba.\nIzvršen je pretres stambenog objekta koji koristi osumnjičeni te pronađen i oduzet računar, elektronski i optički medijii za pohranu podataka u digitalnom obliku, na kojima je pohranjeno više hiljada fileova sa gore navedenim sadržajem, te drugi predmeti koji potiču ili se dovode u vezu sa predmetnim krivičim djelom.\n– Osoba lišena slobode će biti kriminalistički obrađena u službenim prostorijama Federalne uprave policije, te će biti predat uz Izvještaj o počinjenom krvičnom djelu na dalju nadležnost Kantonalnom tužilaštvu Unsko-sanskog kantona. Asistenciju prilikom današnjih aktivnosti pružaju policijski službenici Ministarstva unutrašnjih poslova Unsko-sanskog kantona. Nastavljaju se aktivnosti na realizaciji ove operativne akcije, saopćeno je iz FUP-a.\nPodsjetimo, u maju je, u istoj akciji, uhapšen 40-godišnjak iz Gradačca koji se dovodi u vezu sa krivičnim djelom iskorištavanje djeteta ili maloljetnika radi pornografije.\nPrethodni članak(VIDEO) Oglasio se direktor Cesta Federacije: Ko je odgovoran za situaciju u tunelu Vranduk ?\nNaredni članakZa pokušaj ubistva novinara kik-bokseru Čoliću četiri godine zatvora\nPovratak u bivši klub: Salihović dobio zanimljiv posao u Hoffenheimu


U julu otkriveno 25 migranata, izvještaj protiv tri krijumčara | Palelive.com\nPočetna Novosti Aktuelnosti U julu otkriveno 25 migranata, izvještaj protiv tri krijumčara\nU julu otkriveno 25 migranata, izvještaj protiv tri krijumčara\nNa području nadležnosti Policijske uprave Istočno Sarajevo u julu je pronađeno 25 ilegalnih migranata, a nadležnom tužilaštvu podneseni su izvještaji protiv tri lica zbog krijumčarenja ljudi, izjavio je danas načelnik ove policijske uprave Branimir Šehovac.\n“Policijski službenici, u skladu sa zaključcima koordinacionog tijela za praćenja kretanja ilegalnih migrana preko teritorije Republike Srpske, sprovodiće i u narednom periodu planirane mjere poštujući zakonske odredbe i principe humanosti”, rekao je Šehovac na konferenciji za novinare.\nOn je ocijenio da je stanje bezbjednosti na području Policijske uprave Istočno Sarajevo zadovoljavajuće.\nŠehovac je rekao da je u julu na području Uprave rasvijetljeno više težih krivičnih djela, kao i jedno ubistvo zbog kojeg je nadležnom tužilaštvu podnesen izvještaj protiv tri lica.\nOn je podsjetio da je u julu formirana Policijska stanica Istočna Ilidža, ističući da njeni pripadnici u potpunosti izvršavaju sve poslove i zadatke.\nNačelnik Sektora policije Milan Čvoro rekao je da su u proteklom mjesecu evidentirana 22 narušavanja javnog reda i mira, ali ne u većem obimu. Podnesena su četiri zahtjeva za pokretanje prekršajnog postupka i uručena 32 prekršajna naloga.\nOn je dodao da se u julu dogodilo 79 saobraćajnih nezgoda, te da je jedno lice poginulo, a registrovano je šest saobraćajnih udesa u kojima je bilo teško povrijeđenih lica.\n“Kontrolisano je 2.315 učesnika u saobraćaju i registrovano 1.595 prekršaja. Iz saobraćaja je isključen 71 vozač, a zbog vožnje pod dejstvom alkohola njih 47”, kaže Čvoro.\nPrema njegovim riječima, u julu je registrovano pet slučajeva nasilja u porodici.\nNačelnik Sektora kriminalističke policije Nebojša Popović kaže da je u izvještajnom periodu od ukupno 47 krivičnih djela najveći broj iz oblasti opšteg kriminaliteta – 34 krivična djela.\n“Iz oblasti privrednog kriminaliteta obrađena su četiri krivična djela, te podneseni izvještaji protiv dva lica zbog krivičnih djela pronevjera, zloupotreba službenog položaja ili ovlaštenja, skidanje ili povreda službenog pečata ili znaka i falsifikovanje ili uništavanje službene isprave”, dodao je Popović.\nOn je rekao da je u julu registrovano jedno krivično djelo neovlaštena proizvodnja i promet droge, te pronađeno i oduzeto 75,96 grama marihuane, 16 grama kokaina i nekoliko tableta ekstazija.\nPrethodni članakPrijavljen nestanak Slobodana Vuksanovića\nNaredni članakU Kalinoviku 13 odsto ljudi sa dijagnozom kancera


TESTIRANI NOVI MODELI - Glas Podrinja\nODRŽAN PRVI SKUP LjUBITELjA RENAULT AUTOMOBILA\nTESTIRANI NOVI MODELI\nProtekle sedmice, održan je prvi veliki skup ljubitelja Renault automobila, pod nazivom “Skup Renault Automobili Srbija”. Domaćin ove manifestacije, bio je vlasnik auto-kuće “PSC Vuković” Mihailo Vuković, ovlašćeni distributer i serviser Renault vozila. Cilj okupljanja bio je da se članovi, kao i svi prisutni upoznaju i razmene iskustva.\nTokom šestočasovnog druženja, ljubitelji Renault vozila i članovi tima “Renault Automobili Srbija” imali su priliku da testiraju novog Talisman, Koleos, Kadjar i Capture, ali i da vide stare automobile ove marke. Skup je okupio više od sto ljudi iz raznih krajeva. Poštovaoci Renoa su na ovu manifestaciju u Šabac došli iz Beograda, Lazarevca, Loznice, Obrenovca, Čelareva, Užica, Subotice, Petrovca na Mlavi, Velike Plane...\nOsim kvalitetnog druženja, poklona, hrane i pića, učesnici su imali priliku i da osvoje pehar za najlepši automobil na skupu. Domaćin, Mihailo Vuković, nagrade u vidu pehara dodelio je za prvo mesto Srđanu Stefanoviću koji je pobedio sa modelom Megan 2, Branimiru Iliću za drugo mesto sa Renault 4, a za treće mesto Marku Jadžiću sa Megan 4.\n-Posetioci i članovi ovog skupa imali su priliku da probaju i pogledaju naše najnovije modele, kao i da saznaju specijalne uslove finansiranja. Proglasili smo i tri najlepša automobila i dodelili nagrade, onima kojima su tog dana članovi Skupa Renault Automobili Srbija dali najviše glasova - istakao je Nikola Marić, direktor porodaje „PSC Vuković“.\nPrema rečima direktora prodaje “PSC Vuković” skup je osim prilike za druženje i razmenu iskustava bio i promocija zajedničkog brenda.\n- Nema boljih promotera od svih dugogodišnjih vlasnika vozila marke Renault. Zajedno smo podelili radost, jer je francusko-japanska alijansa RENAULT-NISSAN u prvih šest meseci ove godine prodala najviše automobila na svetu, a do kraja ove godine bi mogla da postane i najveći proizvođač četvorotočkaša na svetu – kaže Marić.\nDomaćini su na kraju Skupa Renault Automobili Srbija poželeli učesnicima da se na istom mestu nađu i iduće godine u još većem broju, a posetioci su događaj napustili više nego zadovoljni. Planirani defile, Renault automobila otkazan je zbog Maratona održanog u isto vreme.


Ambassador Park Dedinje - Novo mesto istinskog prestiža - Cansee\n07. October 2016. Tip: Vesti\nDedinje je deo Beograda, lociran na padinama Topčiderskog brda u blizini Banjičke šume i mesto izuzetnog istorijskog značaja gde se nalaze kraljevski dvor, predsedničke i ambasadorske rezidencije, kao i prelepe predratne vile.\nNa adresi Neznanog junaka 23 na Dedinju, Ambassador Park Dedinje je udobno smešten u ovom ekskluzivnom, mirnom kraju sa puno zelenila, pa ipak nadomak centra grada i okružen mogućnostima koje pruža ovaj elitni deo prestonice.\nOkružen bogatim zelenilom u mirnoj, elitnoj četvrti, Ambassador Park Dedinje u ponudi ima 25 stanova u tri zgrade, uključujući stanove od 206 m², luksuzne penthouse apartmane od 429 m² do 833 m² i ateljee počev od 92 m².\nSvaki od stanova ima 2 sopstvena garažna mesta i ostavu. Penthouse apartmani mogu da imaju sopstveni, ekskluzivni bazen na krovnoj terasi ili hidromasažnu kadu.\nBroj i raspored kupatila, odvojen prostor za tehniku, rešenja klimatizacije i ugrađeni higijenski sistemi, fizičko i elektronsko obezbeđenje, video nadzor objekata, uključujući i podzemne garaže, prilaze za automobile i pešake, instalacije grejanja i hlađenja...\nSve je posvećeno premium kvalitetu života i funkcionalnosti koja prati Ambassador Park Dedinje stil i ekskluzivnost.\nUšuškan u bogatom zelenilu najmirnijeg dela Beograda, Ambassador Park Dedinje svojim stanarima pruža privatnost, spokoj i prefinjeni luksuz životnog prostora dizajniranog tako da se savršeno uklapa u okolni ambijent.\nVisoke tavanice i velika staklena vrata propuštaju obilje prirodnog dnevnog svetla i omogućavaju pogled na Beograd koji ostavlja bez daha, dok su prostrane terase sa hortikulturnim uređenjem idealne za boravak napolju.\nNaselje uglavnom čine privatne kuće, među kojima je nekoliko desetina predratnih vila izuzetne arhitektonske vrednosti.Rezidencijalni kompleks je osmišljen da obezbedi mir, bezbednost i lakoću življenja i nalazi se u blizini brojnih ambasada, međunarodnih škola i najboljeg što Beograd ima da pruži kad su u pitanju restorani i rekreacija.


TUSPAS.ba: Prva online booking platforma za roditelje - Gracija\nTUSPAS.ba: Prva online booking platforma za roditelje\nSpas za porodicu, sadržaj za djecu i roditelje, prilika za ponuđače i prodavače\nTUSPAS.ba platforma kreativno je i efikasno rješenje za svakodnevne probleme roditelja na polju organizacije slobodnog vremena djeteta, vannastavnih aktivnosti i drugih sadržaja.\nKorisnicima platforme olakšan je i serviran pristup, pronalazak i rezervacija svih ponuda u Sarajevu iz oblasti obrazovanja, zabave, muzičkog obrazovanja, sporta, umjetnosti, kulture i zdravlja za djecu (0-14 godina). Posebna kategorija kreirana je za trudnice i porodilje, kao podrška i pomoć u pripremi za izazove koje majčinstvo donosi. U sklopu TUSPAS.ba platforme putem TUSPAS online shopa korisnicima širom BiH je omogućeno da kupuju jedinstvene i kvalitetne proizvode direktno od raznih prodavača.\nSadašnjim i budućim roditeljima pružena je baza podataka, informacija, usluga i proizvoda s ciljem da brige i obaveze relaksira, a rješenje problema pojednostavi.\nPONUĐAČI I PRODAVAČI\nPonuđačima i prodavačima omogućen je jedinstven i inovativan prodajni i propagandni servis, koji posreduje njihovoj komunikaciji sa potencijalnim konzumentima i otvara im nove prilike i mogućnosti za rezultate koji, u konačnici, mogu biti samo bolji.\nRezervišite i kupujte bez naknada putem platforme TUSPAS.ba dostupne putem web portala i mobilne aplikacije za Andorid i IOS.\nPrethodni članakAutentične priče migranata dio scenarija za film „MY DREAM – MY FUTURE“\nNaredni članakSavjeti za najbolji ajvar


Šesti april – Dan oslobođenja Sarajeva – SARAJEVO.co.ba\nObjavljeno 06. 04. 2021 07. 04. 2021 od sarajevo.co.ba\nŠesti april – Dan oslobođenja Sarajeva\nPetog aprila 1945. godine kroz Višegradsku kapiju na Vratniku u Sarajevo je ušla 16. muslimanska brigada, a odmah za njom i 20. romanijska brigada Narodno-oslobodilačke vojske Jugoslavije. Nakon cjelonoćnih borbi sa ostacima okupatorskih snaga u jutro 6. aprila 1945. godine Sarajevo je konačno oslobođeno od fašista.\nVječna vatra: Spomenik oslobodiocima Sarajeva\nTokom četverogodišnje narodnooslobodilačke antifašističke borbe svoje živote za slobodu kao žrtve fašističkog terora živote je izgubilo više od dvanaest hiljada Sarajlija, odnosno svaki šesti stanovnik, bilo kao partizani, a mnogo više kao pripadnici ilegalnog pokreta u gradu. Fašistički okupator i poražene sluge u Sarajevu kao i širom Bosne i Hercegovine su ostavili zgarišta, ruševine, pustoš. Već prvih dana po oslobođenju počele su velike organizovane aktivnosti za brzu obnovu razrušenog i izgradnju novog koje je karakterisalo oduševljenje, sveopšti polet za izgradnju poharane i razorene zemlje.\nNakon oslobođenja od fašističkog terora Sarajevo postaje upravni, kulturni i ekonomski centar Socijalističke republike Bosne i Hercegovine, jedne od šest republika SFR Jugoslavije. U gradu se razvija industrija, ekonomija, a školstvo i kultura čine ga glavnim gradom. Osniva se Univerzitet, Akademija nauka i umjetnosti, brojni muzeji i galerije, naučne institucije, radio-televizija. Broj stanovnika raste na više od 500.000, a sad već kosmopolitskom i modernom gradu Međunarodni olimpijski odbor povjerava organizaciju XIV Zimskih olimpijskih igara, koje su sa velikim uspjehom održane 1984. godine.\nObjavljeno u IzdvojenoOznačeno 6. april,Dan grada (praznik),Oslobođenje,Sarajevo,Vječna vatra\nNazad Video: Dogodilo se na današnji dan\nNaprijed Neću da zaboravim!\nJedan odgovor na “Šesti april – Dan oslobođenja Sarajeva”\n24. 07. 2021 u 00:15\nAko je to 1945 bilo oslobadjanje Sarajeva, od koga se Sarajevo oslobadjalo 1995?


MPC Properties teži da bude preferirani pružalac naprednih rešenja u oblasti nepokretnosti za investitore u regionu bivše Jugoslavije.\nMPC Properties je posvećen investiranju i upravljanju nepokretnostima sa značajnim potencijalom za povećanje vrednosti preko aktivnih inicijativa upravljanja imovinom.\nBilo da investicija zahteva obnovu, ponovni razvoj, repozicioniranje, restruktuiranje ili razvoj da bi se maksimizovao njen učinak, MPCProperties pronalazi pristup sa najvećim potencijalom kako bi se definisao pogodan poslovni plan koji balansira ove strategije u kontekstu lokalnog tržišta.\nBazirano na našem uspešnom iskustvu, MPC Porperties je u idealnoj poziciji da se razvije u platformu za razvoj nepokrentosti svetskog ranga. Sledeći kvaliteti nas razdvajaju od naših konkurenata:\nStručnost - Više rukovodstvo kompanije MPC Properties ima značajno iskustvo poslovanja kako u Srbiji tako i u drugim glavnim tržištima nepokretnosti u inostranstvu.\nIskustvo - MPC Properties je dugoročni konkurent u regionu jugoistočne i istočne Evrope sa dubokim znanjem tržišta, širokim poslovnim iskustvom i obimnim kontaktima. Jedinstveni aspekt kompanije MPC Properties je da celokupan tim višeg rukovodstva ima prethodno iskustvo u uspešnom pružanju investicija u regionu.\nKreativnost - MPC Properties je preduzimljiv, inovativan i fleksibilan u pronalaženju rešenja. MPC Properties će voditi i olakšati ceo proces (od odabira savetnika do poverioca) da bi pozicionirao i/ili finansijski strukturisao imovine u cilju povećanja prinosa. Pored investicionog i operativnog iskustva, rukovodstvo kompanije MPC Properties ima obimno iskustvo sa preovlađujućim poreskim i pravnim režimima prisutnim u regionu što omogućava sprovođenje jasnih i efikasnih strategija kako bi se upravljalo pravnim rizicima.\nPrisustvo i uvid - MPC Properties ima dokazanu i obimnu mrežu kontakta koja omogućava kompaniji da razvije lukav pogled na potencijalne poslove i tržišta u kojima posluje. Ovakva perspektiva omogućava kompaniji da bolje sudi o vrednovanju, tajmingu i poravnanju sa potencijalnim partnerima čime se pruža dalji nivo umanjenja rizika i kreiranje srednjih do dugoročnih strategija za stvaranje dodatne vrednosti.\nMPC Properties je brend sa više od 13 godina dobro poznate reputacije koja je izgrađena, ne samo na bazi našeg poslovnog uspeha i pozicije objekata, već I na bazi naše socijalne odgovornosti koja se ogleda kroz učešće i investicije u ljudske resurse i svest o okolini. Brojni projekti naše kompanije potvrđuju našu strast i posvećenost održivom razvoju našeg društva. Kao primer možemo navesti Ušće Shopping Center, jedan od naših objekata, koji je dobio prestižni LEED EBOM sertifikat i postao prvi tržni centar sa LEED sertifikatom, što znači da garantujemo našim klijentima manju potrošnju energije, veću efikasnost u poslovanju, najbolje unutrašnje uslove kako što je npr. kvalitet vazduha.\nJoš jedan objekat iz našeg portfolia koji je dizajniran u skladu sa LEED standardima je Navigator Business Center. To će biti “pametna” zgrada i poslovni prostor klase A.\nMPC Properties je, kroz svoje objekte ili direktno, uključen u brojne humenitarne i edukativne događaje, samostalno ili u saradnji sa kredibilnim partnerima (Fondacija Ane i Vlade Divac, Institut za transfuziju krvi, itd.)\nPočetna Ko smo mi Kako razmišljamo Šta nudimo Portfolio Karijera Kontakt\nT: +381 11 2200 216\npravila i uslovi politika privatnosti\nMPC Properties 2015. Sva prava zadržana. Dizajn i izradaGreat Shade Factory


SUTRA ISTIČE ROK: Ne želite da odložite plaćanje kredita, ovo morate da uradite! | Happy BSC portal\nSvima koji ih do sutra obaveste da ne žele da stopiraju rate u naredna dva meseca, banke će nastaviti redovno da skidaju ugovorene mesečne iznose, a dužnicima koji svoje obaveze izmiruju putem trajnih naloga, ponovo će aktivirati naloge stopirane 28. jula i naplatiti eventualne obaveze koje su dospele u međuvremenu, bez dodatne kamate i bilo kakvih troškova.\nIsto važi i za administrativne zabrane, kod kojih poslodavac, odnosno PIO fond, treba da izvrše prenos po osnovu obaveza dužnika koje su dospele nakon 28. jula onda kada prime obaveštenje banke da je klijent odbio moratorijum.\nNa primer, ako vam je rata potrošačkog kredita u iznosu od 100 evra dospevala na naplatu 5. avgusta, banka vam ovog meseca nije automatski skinula ovaj iznos, pošto su trajni nalozi deaktivirani. Ipak, kada je obavestite da ne želite da iskoristite moratorijum, nalog će vam biti ponovo aktiviran, a ugovoreni iznos biće vam skinut sa računa sa nekoliko dana zakašnjenja u odnosu na uobičajen termin.\nBanke u Srbiji imale su obavezu da do kraja jula na svojim portalima objave obaveštenje za klijente o novom zastoju u otplati kredita, a ukoliko dužnik u roku od deset dana tu ponudu nije odbio, smatraće se da je prihvaćena.\nKlijent banke može da odbije ponudu o moratorijumu elektronskim putem, putem redovne pošte, telefonom ili u poslovnim prostorijama banke/davaoca finansijskog lizinga.\nTakođe, važno je napomenuti da dužnik može da odustane od primene moratorijuma i tokom njegovog trajanja, zahtevajući to od banke na prethodno opisan način ili uplatom u celini dospele, a neizmirene obaveze, objasnili su u NBS.\nNovi moratorijum na otplatu kredita koji je Narodna banka Srbije propisala za sve dužnike koji to žele, građane i privredu, a podrazumeva zastoj u otplati obaveza koje dospevaju od 1. avgusta do 30. septembra, praktično je stupio na snagu početkom ovog meseca. Klijenti banaka koji prihvate ponudu za dodatni dvomesečni moratorijum od oktobra će imati tri mogućnosti kada je reč o nastavku otplate kredita.\nNaime, propisima Narodne banke Srbije predviđeno je da po prestanku moratorijuma banka obračunatu redovnu kamatu tokom zastoja ravnomerno rasporedi na preostali period otplate, pri čemu se taj period produžava za dva meseca, a rata kredita se uvećava za nekoliko evra.\nDruga mogućnost je da klijent, ako nije u finansijskim teškoćama, odmah plati dve "preskočene" rate, nakon čega nastavlja da plaća potpuno istu ratu kao i pre uvođenja moratorijuma, a isti ostaje i rok otplate\nTreća varijanta omogućava da klijent plati samo kamatu za prethodna dva meseca, dok će dve glavnice biti naplaćene na kraju otplate zajma, u dodatna dva meseca.\nIz Narodne banke Srbije su objasnili da tokom trajanja moratorijuma banka, kao ni davalac lizinga, neće obračunavati zateznu kamatu na dospela, a neizmirena potraživanja. Takođe, neće pokretati postupak izvršenja odnosno prinudne naplate, niti će preduzimati druge pravne radnje u cilju naplate potraživanja od klijenata.


BMW se sprema za život "posle smrti", onaj bez ruskog gasa - Auto Republika\nBMW razmatra da aktivira nove investicije u oblasti solarne i geotermalne energije, kao i na polju razvoja upotrebe vodonika kao energenta. Sve ovo bi se preduzelo s ciljem ublažavanja zavisnosti od prirodnog gasa, kako je za Reuters izjavio naš čovek koji već neko vreme karijeru gradi u Nemačkoj, pritom upozoravajući da bi zabrana uvoza ruskog gasa dovela tamošnju industriju do kolapsa i potpunog zaustavljanja.\nProizvođač automobila koji je tokom 2021. godine, 54% sopstvene potrošnje energije opredelio, razmatra gde bi to sve3 mogao da ugradi solarne ploče u fabrikama i koji bi se planovi mogli osmisliti s lokalnim vlastima, a kako bi se transportovao vodonik u pogone izgrađene u nemačkom Lajpcigu.\n„Vodonik je izvaredan u cilju smanjenja tražnje za gasom,“ reče pomenuti Milan Nedeljković s mesta direktora proizvodnje kompanije BMW AG. „Naša industrija čini 37% od ukupne potrošnje gasa u Nemačkoj,“ odgovarajući na pitanje šta će se desiti sa proizvodnim mogućnostima u fabrikama BMW-a, u slučaju obustave isporuka ovog energenta iz Rusije. „Ma ne samo BMW, ceo sektor bi se zaustavio.“\nPlanovi BMW-a otkrivaju da je pokrenut širok plan priprema nemačke privrede za otklon od ruskog gasa uz racionalizaciju dostupnih zaliha u slučaju nagle obustave isporuka.\nNe samo u Nemačkoj, na alternativne izvore energije će se oslanjati i nova fabrika BMW-a u mađarskom Debrecinu, i to će po rečima Nedeljkovića biti prva svetska fabrika automobila koja će funkcionisati u potpunosti lišena upotrebe fosilnih goriva. Naprotiv, glavnina će stizati od sunčeve energije, reče Nedeljković, dodajući da se analizira i mogućnost oslanjanja na geotermalnu energiju.\nGeotermalna energija (kojoj smo posvetili naslovnu ilustraciju) je više stabilna od obnovljivih izvora koji su zavisni od vremenskih prilika, ali nije doživela širu primenu usled viših troškova implementacije i kompleksnog procesa pribavljanja dozvola za bušenje zemljine kore, što je nužnost u ovom slučaju.\nUpitan o potencijalu za korišćenjem nuklearne energije, koja okupira oko polovine potrošnje i potreba susedne Mađarske, a koja se trenutno izopštava iz Nemačke, Nedeljković je kazao: „Nuklearna energija bi mogla biti stabilizirajući faktor, posebno u nemirno doba. Mi se u našem procesu proizvodnje oslanjamo na obnovljive izvore.“\ntags: alternativni izvori energije bmw rat u Ukrajini\nprevious I Hyundai Sonata će uskoro u penziju, a verovatno i Kia Optima\nnext Trolejbuski damper na testovima u Švedskoj\nVrela akcija na zadnjem sedištu koštala osiguravajuću kuću 5,2 miliona dolara


Energyobserver - HRVATSKA / AUTOR / VLADIMIR SPASIĆ / /OIE / REKORDNA PROIZVODNJA ZELENE ENERGIJE U HRVATSKOJ\nHrvatski operator prenosnog sistema (HOPS) saopštio je da je zbog vremenskih prilika, obilnih kiša i jakog vetra, proizvodnja u hidroelektranama i vetroelektranama juče dostigla 48 GWh, dok je potrošnja bila 47 GWh. Ujedno, kako dodaju, ovo je bio ozbiljan test za energetski sistem da prihvati ogromne količine zelene energije i analizira mogućnosti za priključenje novih elektrana na obnovljive izvore.\nHidroelektrane i vetroparkovi proizveli su 48 GWh, a potrošnja je bila 47 GWh, pa je energija izvožena\nUkupna instalirana snaga elektrana u Hrvatskoj na kraju 2019. bila je 4.817 MW, od čega u hidroelektranama 1.127 MW, u termoelektranama 2.019 MW i vetroelektranama 671 MW. Udeo hidroelektrana u proizvodnji bio je oko 53%, termoelektrana (elektrane na ugalj, gas i nuklearka Krško) oko 35%, a vetroparkova oko desetak odsto.\nHidroelektrane su juče, kako je saopštio HOPS, proizvele više od 30 GWh, pri čemu je proizvodnja dostizala i skoro 1.400 MWh/h. Novi obnovljivi izvori energije dodali su 843 MWh/h, od čega su najviše proizvele vetroelektrane, koje su iz oko 800 MW imale maksimalnu satnu proizvodnju od oko 717 MWh/h.\nVelika proizvodnja zelene energije je test da li prenosni sistem bez investicija može da prihvati proizvodnju iz novih elektrana na obnovljive izvore\nKako su se rekordne proizvodnje dogodile u nedelju kad je potrošnja uobičajeno najmanja, hrvatska prenosna mreža je stavljena na ozbiljno iskušenje da osigura prihvat tolikih količina energije odnosno izvoz viška u susedne države, neveo je HOPS.\nU kategoriju rekorda spada i to da je Hrvatska, koja 20-40% potrošnje u toku godine pokriva uvozom, juče izvozila i više od 1.100 MWh/h.\nPostoji veliki broj zahteva za priključenje elektrana na obnovljive izvore u dalmatinskom području\nJučerašnja situacija, kako se navodi, može se posmatrati i kao ozbiljan test uživo za neke ekstremne situacije koje se analiziraju za potrebe razvoja prenosne mreže. Iako retke, ove situacije zahtevaju spreman odgovor.\nOdgovor je utoliko potrebniji zbog zahteva za odobravanje priključenje elektrana na obnovljive izvore velike ukupne snage na dalmatinskom području, jer se sve češće nameće pitanje koliko novih kapaciteta elektroenergetski sistem može da podnese bez značajnog proširenja prenosne mreže, naveo je HOPS.


Evropske sankcije za 20 bjeloruskih funkcionera | Svijet Vijesti | Al Jazeera\nNeke zemlje su se izjasnile za umjereniji pristup, u zavisnosti hoće li predsjednik Bjelorusije prihvatiti da pregovara s opozicijom (EPA)\nMinistri vanjskih poslova zemalja članica Evropske unije odlučili su da se nametnu sankcije 20 visokih bjeloruskih funkcionera, koji su osumnjičeni za izborne prevare i policijsku represiju nad učesnicima građanskih protesta u Bjelorusiji.\nNa ovoj listi će se, po svemu sudeći, u dogledno vrijeme naći i ime predsjednika Bjelorusije Aleksandra Lukašenka, saopćeno je u petak, nakon ministarskog sastanka u Berlinu, prenosi Tanjug, pozivajući se na AP.\n“Postigli smo sporazum o tome kako će lista bjeloruskih zvaničnika biti struktuirana i ko će se sve naći na njoj”, izjavio češki ministar vanjskih poslova Tomaš Petriček i dodao kako bi se i Lukašenko trebao naći na toj listi.\nNeke zemlje su se izjasnile za umjereniji pristup, u zavisnosti od toga hoće li predsjednik Bjelorusije prihvatiti da pregovara s opozicijom ili ne.\nBez promjena nakon najava\nRanije je objavljeno kako ministri EU-a razmatraju uvođenje zabrane putovanja i zamrzavanje imovine do 20 osoba, koje smatraju odgovornim za obračun s demonstrantima, dvije sedmice nakon izbora u Bjelorusiji, za koje opozicija tvrdi da su namješteni.\n“Najava sankcije nije dovela ni do kakve promjene u ponašanju u Bjelorusiji”, rekao je novinarima njemački ministar vanjskih poslova Heiko Maas, misleći na prijetnje sankcijama vlada EU-a nakon spornih izbora 9. augusta.\nRumunski ministar vanjskih poslova Bogdan Auresku kazao je kako sancije treba uvesti zvaničnicima, koji su pomogli da se namjeste izbori, onima koji su naredili obračun i optuženima za nasilje nad demonstrantima.\nBjeloruski predsjednik tvrdi da zemlja ima dovoljno rezervi da održi kurs nacionalne valute na prihvatljivom nivou.\nPripadnici medija su pritvoreni dok su se pripremali pratiti proteste u centru Minska, a razlog hapšenja nije poznat.


Održan sastanak sa Savetom za bezbednost saobraćaja Smedereva - Agencija za bezbednost saobraćaja, Republika Srbija\nPrimena mera kojima se unapređuje bezbednost saobraćaja bila je tema sastanka članova Saveta za bezbednost saobraćaja Smedereva, predstavnika Agencije za bezbednost saobraćaja, saobraćajne policije, AMSS-a i dve kompanije koje su prezentovale napredne sisteme video nadzora.\nU skladu sa Zakonom o bezbednosti saobraćaja koji je predvideo način finansiranja lokalnih samouprava i omogućio unapređenje bezbednosti saobraćaja, Agencija za bezbednost saobraćaja u narednom periodu počeće da izdaje saglasnost na Program rada lokalnih saveta sa ciljem namenskog trošenja sredstava na unapređenju bezbednosti saobraćaja, rekao je načelnik odeljenja za lokalne samouprave Branko Stamatović. "Kako bi ovaj posao započeli, očekujemo uskoro usvajanje Pravilnika o radu lokalnih saveta“, istakao je Stamatović.\n„Unapređenje saobraćajnog obrazovanja i vaspitanja kao i preventivno-promotivne aktivnosti su glavne oblasti u kojima će se delovati, rekao je načelnik odeljenja za prevenciju i edukaciju Duško Pešić. On je saopštio da 1,7% sredstava iz budžeta koje se odvajaju za COB nije dovoljno za realizaciju svih planiranih aktivnosti prevencije i edukacije, u funkciji povećanja bezbednosti u saobraćaju.\nNa sastanku je Smederevo pohvaljeno kao prvi grad u Srbiji po broju podeljenih auto-sedišta za decu. Međutim, veliki nedostatak predstavlja nizak nivo obuke o pravilnoj upotrebi, a sam procenat korišćenja je ispod Republičkog nivoa. U preventivnim aktivnostima nisu prepoznati pešaci koji čine 1/3 poginulih. Posebno se izdvajaju stara lica, kao i vozači i putnici u putničkim automobilima koji čine oko 40% poginulih. U narednom periodu trebalo bi mnogo više pažnje posvetiti ovim kategorijama učesnika u saobraćaju, rekao je načelnik odeljenja za prevenciju i edukaciju Duško Pešić.\nSastanku su prisustovali predstavnici Agencije za bezbednost saobraćaja Tomislav Petrović i Veljko Ćurčić, koji su izneli svoja zapažanja u vezi trenutnog stanja bezbednosti saobraćaja u Smederevu.\nU okviru posete Smederevu, predstavnici Agencije za bezbednost saobraćaja, Branko Stamatović i Duško Pešić su gostovali i na lokalnoj televiziji Kopernikus. Teme gostovanja bile su rad lokalnog Saveta, trenutne kampanje Agencije za bezbednost saobraćaja „Vozi odmoran“ i „Um na drum“, kao i buduće aktivnosti Agencije.


Prijedlozi izmjena Izbornog zakona Bosne i Hercegovine\nCentralna izborna komisija Bosne i Hercegovine na posljednoj sjednici usvojila je zaključak o pokretanju inicijative za donošenje Zakona o dopunama Izbornog zakona Bosne i Hercegovine, koja je dostavljena Parlamentarnoj skupštini Bosne i Hercegovine. Uzimajući u obzir da je CIK pokrenuo proces izmjena i dopuna Izbornog zakona Bosne i Hercegovine, Platforma za progres poziva predlagača da otvori javne konsultacije o tom nacrtu i predlaže obavezno uvrštavanje sljedećih rješenja:\n-Implementaciju presuda Evropskog suda za ljudska prava u slučajevima Sejdić i Finci, Pilav, Šlaku, Zornić i Baralija;\n-Implementaciju svih presuda Ustavnog suda Bosne i Hercegovine koje se odnose na Izborni zakon;\n-Uvođenje opcije elektronskog glasanja u izborni proces u Bosni i Hercegovini;\n-Uvođenje opcije spajanja lokalnih i opštih izbora;\n-Uvođenje opcije odgađanja izbora za vrijeme proglašenog vanrednog stanja i stanja prirodnih i drugih nepogoda u Bosni i Hercegovini.\nSvjesni smo činjenice da ovakva inicijativa dolazi u vanrednim okolnostima, međutim, podsjećamo da su svojevrsne vanredne okolnosti u Bosni i Hercegovini na snazi jako dugo i da su posljedica, između ostalog, nepotpunog i neefikasnog Izbornog zakona.\nKrajnje je vrijeme da Izborni zakon Bosne i Hercegovine bude pripremljen na način koji će ukinuti bilo kakvu diskriminaciju glasača i kandidata u našoj zemlji, a istovremeno omogućiti jeftiniji i transparentniji izborni proces koji garantuje integritet svim akterima.\nOvo je prilika da ponovo pozovemo političke stranke koje su dobile novac za finansiranje, da taj novac vrate u budžete iz kojih im je dodijeljen, uz napomenu da ga doniraju za borbu protiv COVID-19.


RTCG - Radio Televizija Crne Gore - Nacionalni javni servis :: Politika :: Pravna sigurnost i borba protiv korupcije prioriteti\n15. 01. 2021. 19:29 >> 19:33 1\nPravna sigrunost i borba protiv korupcije prioriteti su u procesu reformi, poručeno je na sastanku premijera Zdravka Krivokapića i ambasadorke Sjedinjenih Američkih Država (SAD) Džudi Rajzing Rajnke.\nKrivokapić je, kako je saopšteno iz Vlade, upoznao Rajnke sa bogatim aktivnostima tog organa izvršne vlasti, i istakao da se Vlada čvrsto rukovodi stavom da crnogorsko društvo vapi za istinskim promjenama, “a ne za pukim kadrovskim rotacijama ili zamjenama.”\nSagovornici su se saglasili da su pravna sigurnost i borba protiv korupcije prioriteti u procesu reformi, “i da Crna Gora u tom pravcu može očekivati američku spremnost da joj pomogne u savjetodavnom smislu.”\nKrivokapić je upoznao Rajnke i sa naporima da Vlada ostvari punu pravnu saradnju i funkcionalnu komunikaciju sa predsjednikom Crne Gore, “sa namjerom da budu prevaziđene prepreke u kohabitaciji, i da se ubrzaju prijeko potrebne društvene reforme.”\nRajnke je naglasila da je Amerika dobronamjerni partner koji želi da sve crnogorske institucije uspješno funkcionišu u najboljem interesu svih građana.\nOna je kazala da su američke firme spremne da se uključe u oživljavanje svih sektora crnogorske privrede.\nDžudi Rajzing Rajnke Zdravko Krivokapić\n07. 03. 2021. 35\n07. 03. 2021. 20\n06. 03. 2021. 10\n14:55 Policija u Mjanmaru pucala na demonstrante\n14:27 Bićemo u službi građana\n14:18 Besplatan parking za potrebe vakcinacije\n13:55 Žene i dalje podređene u društvu\n13:45 Nedjelja žena u biblioteci "Radosav Ljumović"\n13:33 Sigurniji i prosperitetniji život važniji od cvijeća\n13:24 Tužilaštvo i dalje žmuri na korupciju\n13:12 "Bogdanović praćen, Veljović ignorisao dokaze"\n12:54 Pružićemo viziju poštenog i radnog Nikšića


Ministar unutrašnjih poslova Nebojša Stefanović razgovarao je sa predsedavajućom Delegacije Evropskog parlamenta (EP) za Srbiju Tanjom Fajon i izvestiocem EP Vladimirom Bilčikom i upoznao iha sa merama koje Vlada Srbije preduzima kako bi izbori protekli u najboljem mogućem redu.\nStefanović je istakao da su svi domaći i međunarodni posmatrači dobrodošli da prate izborni proces, koji je, kako je ocenio, „prethodnih meseci dodatno unapređen izmenom zakonske regulative“, saopštio je danas MUP.\nTakođe, ministar je pozvao predstavnike ODIHR-a da upute punu misiju koja će pratiti izborni proces, za šta će im Srbija, kako je dodao, omogućiti sve neophodne uslove za rad.\nPredsedavajuća EP za Srbiju Tanja Fajon naglasila je da je važno da izborni proces ne ugrozi zdravlje ljudi, kao i da se u medijima obezbedi prostor za sve političke aktere i omogući rad međunarodnih i domaćih posmatrača.\nVladimir Bilčik je dodao da je Srbija dosta toga uradila na unapređenju izbornog procesa, kao i da se sada očekuje implementacija izmenjene regulative.\nRazgovoru, koji je održan putem video linka, prisustvovao je i šef Delegacije EU Sem Fabrici, navedeno je u saopštenju.\nOznakeizbori mediji Naslovna-centar Naslovna-traka Nebojša Stefanović Tanja Fajon Vladimir Bilčik


Skupštinski odbor danas o vakcinaciji | Dečji sajt\nSkupštinski odbor danas o vakcinaciji\nNiko nema pravo da dozvoli nekome da oboli od bolesti od koje ne mora da oboli, a da može da se reši vakcinacijom. Veliki broj ljudi umire zbog bolesti koje mogu da se spreče vakcinacijom, kaže ministar Lončar\nOdbor Skupštine Srbije za zdravlje i porodicu održaće danas sednicu na kojoj će razmotriti pitanje imunizacije i odziva na vakcinaciju u Srbiji.\nNa sednicu su pozvani stručnjaci iz te oblasti, ali i oni koji imaju drugačije mišljenje kada je imunizacija u pitanju.Ministar zdravlja Srbije Zlatibor\nLončar je u Skupštini Srbije rekao da država ima jasno definisan zakon kada je u pitanju imunizacija i on se ne razlikuje od zakona u Evropi i svetu, kao ni od pravila Svetske zdravstvene organizcaije.\nSa druge strane, kako je istakao, trenutno imamo situaciju da treba da odgovorimo na nešto što se dešava na društvenim mrežama kada je vakcinacija u pitanju. "Ja sam za to da čujemo sva mišljenja i sve činjenice struke i onih koji imaju drugo mišljenje", rekao je Lončar.\nPrema njegovim rečima, niko nema pravo da dozvoli nekome da oboli od boelsti od koje ne mora da oboli, a da može da se reši vakcinacijom.\nKako je naveo, veliki broj ljudi umire zbog bolesti koje mogu da se spreče vakcinacijom.\nČlan skupštinskog Odbora za zdravlje i porodicu Dušan Milisavljević pozvao je pre tri dana Ministarstvo zdravlja, Lekarsku komoru, Srpsko lekarsko društvo, institute za javno zdravlje i sve medicinske fakultete da više nego jasno građanima ukažu na značaj i važnost vakcinacije. Milisavljević je tada rekao da roditelji imaju opravdan strah od vakcinacije jer im se putem društvenih mreža propagiraju zablude u vezi s vakcinacijom zbog čega je neophodan jasan i snažan odgovor struke.\n"Građani Srbije su uznemireni. Postoji grupa ljudi koja koristi neaktivnost struke da seje dezinformacije i pozivam struku da digne glas i ukaže na značaj vakcinacije", kazao je Milisavljević koji je lekar i profesor na Medicinskom fakultetu.\nfoto: yumama.com, cdm.me


Srbija donijela novu odluku za građane BiH » pressing.ba\nSrbija je donijela novu odluku za građane BiH kada su u pitanju korona testovi.\n17.01.2021 u 17:35\nGrađani Bosne i Hercegovine, Crne Gore, Albanije, Sjeverne Makedonije i Bugarske mogu da uđu u Srbiju bez negativnog PCR testa, potvrđeno je za portal N1 u Vladi Srbije. Isto važi i za državljane Srbije koji se upute u ove zemlje.\nOd 14., kako je i ranije najavljeno, građani Sjeverne Makedonije mogu da uđu u Srbiju bez PCR testa. Premijerka Srbije Ana Brnabić i premijer Albanije Edi Rama razgovarali su ranije o ukidanju obaveznog negativnog PCR testa za ulazak državljana Albanije u Srbiju. Odluka o tome donijeta je na sjednici vlade.\nAmbasada Srbije u Bugarskoj je objavila da i građani Bugarske mogu da uđu u Srbiju bez negativnog PCR testa. S druge strane, Crna Gora je dozvolila ulazak u tu zemlju bez PCR testa, što važi i za građane Srbije. Građani Srbije koji ne dolaze iz pomenutih zemalja (BiH, Sjeverna Makedonija, Albanija, Bugarska i Crna Gora), a nemaju negativan PCR test, moraju da provedu obaveznih 10 dana u kućnom karantinu, od dana prelaska granice. Osobama koje dolaze iz SAD, umjesto negativnog PCR testa, priznaje se negativan Antigen FIA Rapid test, navodi se na sajtu Ambasade Srbije u Sofiji. Predsjednik Privredne komore Srbije Marko Čadež ocijenio je da je ukidanje obaveznog PCR testa za ove zemlje još jedna dobra odluka za ekonomsku saradnju u regionu.\n“Region je naša zajednička kuća, zato je odluka ministra zdravlja o ukidanju obaveznog PCR testa za sve koju nam dolaze iz neposrednog okruženja još jedan pokazatelj naše spremnosti za ukidanje barijera između nas”, rekao je Čadež, prenosi se u saopštenju PKS.


Poznajem te po glasu: Preljuba se ne može sakriti! - 17.10.2017, Sputnik Srbija\nIstraživanje objavljeno u časopisu „Evoluciona psihologija“ tvrdi da vaš glas može da otkrije ukoliko varate partnera ili ste to činili ranije. 17.10.2017, Sputnik Srbija\n22:35 17.10.2017 (Osveženo: 02:55 26.08.2021)\nIstraživači Suzan M. Hjuz i Marisa Harison slušali su audio-snimke 10 muškarca i 10 žena koji su brojali od jedan od deset, nakon čega su od učesnika tražili da donesu zaključak o svakoj osobi čiji su glas čuli. Utvrđeno je da bez ikakvog drugog konteksta i bez obzira na sadržaj, mnogo toga može da se zaključi o osobi samo na osnovu njenog glasa, uključujući pol, rasu, društveni status, osobine ličnosti, a ponekad čak i visinu, težinu, da li je njihovo lice simetrično, ali i jesu li preljubnici.\n„Glas prenosi važne informacije vezane za uspeh u sportu i za seksualno ponašanje. Polovina učesnika je priznala da je imala seksualni odnos sa osobom s kojom nije u vezi, odnosno da je varala, dok je druga polovina rekla da nikada ne vara svoje partnere. Otkrili smo da su učesnici zaista prepoznali one koji su imali istoriju varanja“, naveli su istraživači.\nIstraživači ne znaju zbog čega su ljudi toliko dobri u čitanju glasova, ali pretpostavljaju da to ima veze sa vokalnim znakovima ili da je u pitanju čista intuicija.\n„Vokalni znakovi poput jasnoće artikulacije takođe su doprineli percepciji neverstva. Na primer, muškarci pokazuju manje jasnoće u svom govoru i pokazuju fonetske obrasce koji ukazuju na muževnost, što bi pak moglo biti povezano s pretnjom od neverstva“, zaključili su istraživači.\n22 Septembar 2017, 22:46\nSuzan M. Hjuz pretpostavlja da određene osobine ličnosti koje se prenose putem govora, kao što je ekstravertnost, mogu da signaliziraju potencijalno neverstvo jer ekstrovertni ljudi imaju veću verovatnoću da budu preljubnici.\n„Ekstrovertni ljudi pokazuju veću varijaciju u osnovnoj frekvenciji, imaju bolji kvalitet glasa i manje tihih pauza“, rekla je Hjuzova.


Kada živiš u podstandardnom naselju ostajanje kod kuće te ne štiti od zaraze | Forum Roma Srbije\nRobert Kasumović (preneto sa Portala masina.rs)\nBorba protiv širenja koronavirusa u Srbiji traje već tri nedelje i stiče se osećaj da se stanovništvo polako privikava na mere, pre svega na mere smanjenog kretanja, koje Vlada Srbije sprovodi sa ciljem suzbijanja epidemije.\nNakon perioda panične kupovine osnovnih životnih namirnica, lekova i zaštitnih sredstava (ko je imao sreće da to na vreme pribavi), evidentno je da je na ulicama sve manje ljudi, čak i u vreme kada je dozvoljeno kretanje. Oni kojima posao omogućava rad od kuće ili su uredbom vlade oslobođeni rada za vreme vanrednog stanja, sada mogu da se pridržavaju mera izolacije.\nMeđutim, šta je sa onima koji nisu imali dovoljno novca za kupovinu većih količina brašna, konzervi hrane i zejtina? Šta je sa onima koji nisu imali novca da pribave veće količine lekova, sredstava za poboljšanje imuniteta i sredstava za dezinfekciju? Kako bi trebalo da prežive oni koji nisu oslobođeni rada za vreme vanrednog stanja i koji svoj posao ne mogu obavljati od kuće?\nNajsiromašniji nisu ugroženi?\nVlada Republike Srbije je paralelno sa uvođenjem vanrednog stanja oformila i dva štaba: zdravstveni koji se bavi problemom suzbijanja infekcije korona virusa i održanja zdravstvenog sistema i štab koji za cilj ima otklanjanje štetnih posledica po privredu. Aleksandar Vučić je više puta ukazivao na to da se plate neće smanjivati i da će penzije za mart biti uvećane za 4.000 dinara.\nMeđutim u prethodnim nedeljama nije se uopšte govorilo o onih pola miliona ljudi (po zvaničnim podacima) koji nemogu da zadovolje ni osnovne potrebe, jer žive u apsolutnom siromaštvu.Nije bilo ni reči o onima koji žive u uslovima koji nisu primereni za dostojanstven život i kada je u državi redovno stanje.\nNi jedna mera Vlade nije upućena ka najsiromašnijem sloju društva, Romima i Romkinjama koji žive u preko 580 podstandardnih naselja na čitavoj teritoriji Srbije.\nGlavna karakteristika ovih naselja je izuzetno loša komunalna struktura ili potpuno izostajanje iste. Čak 43,5% romskih naselja su slamovi, što znači da u okviru njih ne postoji električna, vodovodna i kanalizaciona mreža. Bez vode je skoro 30% svih romskih naselja, a u 65% svih romskih naselja ne postoji nikakva kanalizaciona infrastruktura.\nKoliko je težak život u podstandardnim naseljima ukazuje i prosečni životni vek Roma, koji je znantno niži od državnog proseka i iznosi 48 godina. Ipak, za nadležne organe u državi to nije bio dovoljno važan podatak. Niko od nadležnih nije uzeo u razmatranje činjenice da se stanovnici ovih naselja ne mogu pridržavati ni najosnovnijih higijenskih mera za suzbijenje epidemije koronavirusa, jer na hiljade njih živi u naseljima koja ne poseduju vodovodnu mrežu. Niko nije uvideo da romska deca neće biti u mogućnosti da prate školsku nastavu na televiziji jer na hiljade njih živi bez struje i televizora.\nBez zaliha, bez zarada\nDa su Romi i Romkinje iz podstandardnih naselja u ovoj teškoj situaciji ostavljeni na cedilu, ukazuje i činjenica da većina njih za vreme trajanja vanrednog stanja neće imati gotovo nikakve prihode, s obzirom da se velika većina bavi sakupljanjem sekundarnih sirovina.\nSakupljači sekundarnih sirovina i za vreme redovnog stanja imaju brojne egzistencijalne probleme, jer rade u pravno nevidljivom sektoru na osnovu kojeg profitiraju privatni recikleri, kojima obezbeđuju preko 75% sirovine za preradu. Celodnevnim radom čitave porodice, sakupljači zarađuju manje od 1000 dinara. To znači da njihove porodice nisu imale dovoljno novca da obezbede dovoljne zalihe osnovnih životnih namirnica, kako bi neko vreme svi članovi mogli da borave u kućnoj izolaciji.\nDa bi ostvarili kakav takav prihod, sakupljači sekundarnih sirovina moraće da izađu iz svojih kuća i da nastave sa redovnim radom. Međutim, činjenica da i za njih kao i za sve ostale građane važi zabrana kretanja posle 17h, znači da se njihovo vreme rada značajno umanjuje. Takođe, zbog smanjenog kretanja stanovništva po gradovima, smanjene su i količine smeća koje se može reciklirati.\nKada se sve pobrojano uzme u obzir, vidi se surovost situacije u kojoj se nalaze Romi i Romkinje, stanovnici podstandardnih naselja.\nUslovi koji vladaju u podstandardnim romskim naseljima nisu ništa novo. Svi pomenuti problemi su višedecenijski i produkt su zanemarivanja i segregacije romskog stanovništva. Rešavanje problema najsiromašnije zajednice država je svela na projekte civilnog društva i međunarodnih fondacija koje su slivale ozbiljan novac, na ime inkluzije Roma, od čega romska zajednica nije imala gotovo ništa.\nI tako već decenijama, egzistencijalna pitanja najsiromašnijeg sloja društva ostaju obeležena nebrigom i nezainteresovanošću političara, koji se romskog stanovništva sete samo u vreme predizbornih kampanja.\nJedino na šta se romska zajednica može nadati u ovakvim trenucima je solidarnost ostatka stanovništva.


Uklanjanje vozila na javnom prostoru izvan parkirališta\nBEOGRAD - Sekretarijat za inspekcijske poslove započeo je akciju kontrole i uklanjanja vozila koja su parkirana na javnoj površini izvan javnog parkirališta između Dunavske i Ulice Mike Alasa.\nDačić : U akciji "Armagedon" uhapšeno više desetina pedofila\nNOVI SAD - Ministar unutrašnjih poslova Ivica Dačić izjavio je u Novom Sadu da je u opsežnoj akciji "Armagedon" širom Srbije do sada uhapšeno više desetina ljudi osumnjičenih za seksualno iskorišćavanje maloletnika i da će akcija biti nastavljena\nAkcija za zeleniji Beograd počinje 6. maja\nBEOGRAD - Akcija "Za zeleniji Beograd" počeće 6. maja, na Dan ekologa Srbije, a proglašenje pobednika biće na Dan zaštite životne sredine, 14. juna, saopštavaju iz JKP "Zelenilo Beograd".\nGradska čistoća za vikend uklanja kabasto smeće\nBEOGRAD - Radnici JKP „Gradska čistoća” će u subotu i nedelju, 6. i 7. aprila, odnositi kabasto smeće sa beogradskih ulica.\nAkcija podele štedljivih sijalica na Starom gradu\nBEOGRAD - Savet za zaštitu životne sredine opštine Stari grad organizuje u petak, 1. marta, akciju podele štedljivih sijalica građanima.


Uručili smo donaciju KBC-u u Kosovskoj Mitrovici zajedno sa Fondacijom "Delije" - Novak Djokovic Foundation\nVesti\tNovosti i informacije Uručili smo donaciju KBC-u u Kosov...\nUručili smo donaciju KBC-u u Kosovskoj Mitrovici zajedno sa Fondacijom „Delije“\nby NDFAdmin, Objavljeno 16. јул 2020.\nUdruženim snagama sa Fondacijom „Delije“, uručili smo danas donaciju Kliničko-bolničkom centru (KBC) u Kosovskoj Mitrovici. Naša Fondacija donirala je dva respiratora i 14 pacijent monitora, dok su Fondacija „Delije“ i Humanitarna organizacija „Svi za Kosmet“ donirali sredstva za nabavku još jednog respiratora.\n„Poslednjih nekoliko dana, uvideli smo da se nikako ne smemo opustiti. U vreme kada korona virus i dalje ne jenjava, ne predajemo se ni mi. Današnja donacija je samo mali znak naše solidarnosti i podrške usmerene pre svega prema zdravstvenim radnicima, koji zaslužuju svu našu pomoć u teškoj situaciji sa kojom se sada suočavamo“, izjavila je Maja Kremić, nacionalna direktorka Fondacije Novak Đoković.\nUdruženim snagama sa Fondacijom „Delije“, uručili smo danas donaciju Kliničko-bolničkom centru (KBC) u Kosovskoj Mitrovici.\nV.D. direktor Zdravstvenog centra „Kosovska Mitrovica“ doc. dr Zlatan Elek izrazio je zahvalnost Fondacijama za donaciju respiratora i ostale medicinske opreme.\n„Svaka donacija narodu na Kosovu i Metohiji je od velikog značaja. Od posebnog je značaja ova donacija u medicinskoj opremi koja Kliničko bolničkom centru Kosovska Mitrovica stiže u najpotrebnijem i najtežem trenutku. Donacija stiže u trenutku kada se na teritoriji severa Kosova i Metohije naglo povećava broj obolelih. Donirana medicinska oprema biće odmah stavljena u funkciju u svrhu poboljšanja zdravstvenog stanja obolelih. Svi zaposleni se zahvaljuju u ime svih pacijenata i u svoje ime na doniranoj opremi koja nam je dostavljena i koja će biti upotrebljena za poboljšanje kvaliteta zdravstvene zaštite“, istakao je v.d. direktor Zdravstvenog centra „Kosovska Mitrovica“ doc. dr Zlatan Elek\nNaša Fondacija donirala je dva respiratora i 14 pacijent monitora, dok su Fondacija „Delije“ i Humanitarna organizacija „Svi za Kosmet“ donirali sredstva za nabavku još jednog respiratora.\nNa početku zdravstvene krize prouzrokovane virusom COVID-19, osnivači naše Fondacije, Novak i Jelena Đoković, donirali su milion evra za nabavku neophodne medicinske opreme za bolnice i zdravstvene ustanove širom Srbije.\n„Veliko hvala Noletu i ljudima u njegovoj fondaciji za saradnju na ovom projektu jer je zaista bilo skoro nemoguće doći do respiratora u trenucima kada ceo svet želi da dođe do njih. Srećni smo što smo u prilici da zajedničkim snagama pomognemo zdravstvenim ustanovama i medicinskim radnicima koji su u svakodnevnom kontaktu sa obolelima od korona virusa“, izjavili su iz Fondacije Delije.\nDo sada su Kliničkom centru u Kragujevcu uručena četiri respiratora i 20 kliničkih monitora. Opštoj bolnici u Kruševcu uručeno je pet respiratora i pet kliničkih monitora, dok su Opšta bolnica Čačak, Opšta bolnica Ćuprija i Opšta bolnica “Studenica“ – Kraljevo dobili po pet kliničkih monitora za praćenje stanja pacijenata. Takođe, Klinika za Infektivne i tropske bolesti Kliničkog centra Srbije postala je bogatija za najsavremeniji Siemens skener sa svom dodatnom opremom, dok je početkom jula Fondacija donirala Univerzitetskoj dečijoj klinici u Tiršovoj aparat za dezinfekciju površina, a klinici za pulmologiju Kliničkog centra Srbije pet neinvazivnih respiratora i antibakterijske klompe.


Nemačka glavni partner Srbije\nBeograd -- Glavni spoljnotrgovinski partner Srbije u prvih devet meseci ove godine bila je Nemačka u koju je ostvaren izvoz od 965,5 miliona dolara.\nZabeleženi uvoz bio je 1,54 milijardi dolara, pokazali su podaci Republičkog zavoda za statistiku.\nU izvozu, glavni spoljnotrgovinski partneri, posle Nemačke, bile su Bosna i Hercegovina sa 805,7 miliona dolara, Italija - 769,3 miliona, Rumunija - 699,9 miliona i Ruska Federacija - 614 miliona.\nGlavni spoljnotrgovinski partneri u uvozu, posle Nemačke, bile su Ruska Federacija sa 1,4 milijarde dolara, Italija - 1,28 milijardi, Kina - 1,03 milijarde i Madjarska - 691,9 miliona.\nDrugi po važnosti partner Srbije jesu zemlje CEFTA, sa kojima imamo suficit u razmeni od oko milijardu dolara, a koji je rezultat uglavnom izvoza poljoprivrednih proizvoda, kao i izvoza gvoždja i čelika.\nPosmatrano pojedinačno po zemljama, najveći suficit u razmeni ostvaren je sa bivšim jugoslovenskim republikama - Crnom Gorom, Bosnom i Hercegovinom i Makedonijom. Od ostalih zemalja, u prvih devet meseci tekuće godine ističe se i suficit sa Rumunijom i Slovačkom.\nNajveći deficit javlja se u trgovini sa Kinom, zbog uvoza mobilnih telefona i laptopova, kao i sa Ruskom Federacijom zbog uvoza energenata, pre svega, nafte i gasa. Osim pomenutih zemalja, imamo i deficit u razmeni sa Nemačkom, Italijom i Mađarskom.\nNBS povećala referentnu kamatnu stopu na 10,95%\nNarodna banka povećala je referentnu kamatnu stopu za 0,20 procentnih poena, tako da ona od danas iznosi 10,95%.\n- Međugodišnja inflacija nastavlja da raste u skladu sa projekcijom Narodne banke i njeno kretanje je i dalje iznad gornje granice dozvoljenog odstupanja od cilja. Povećanjem stepena restriktivnosti monetarna politika reaguje na pojačane inflatorne pritiske i sprečavanje prenosa efekata, pre svega poskupljenja hrane, na druge cene. Viša referentna kamatna stopa, uz druge već preduzete mere Narodne banke, treba da doprinese padu međugodišnje inflacije u narednoj godini i njenom povratku u granice cilja do kraja 2013 - navedeno je u saopštenju NBS.\nNa rast inflacije, ocenio je Izvršni odbor, u najvećoj meri utiče povećanje cena hrane izazvano lošom poljoprivrednom godinom, čiji će se efekti iscrpsti sa novom poljoprivrednom sezonom, zatim povećanje PDV-a i akciza, kao i očekivani rast regulisanih cena.\nDezinflatorni uticaj imaće i dalje niska agregatna tražnja, a objavljiivanje Nacrta fiskalne strategije predstavlja pozitivan signal o rešenosti Vlade da sprovede program fiskalne konsolidacije.\nNaredna sednica Izvršnog odbora na kojoj će biti doneta odluka o referentnoj kamatnoj stopi biće održana 6. decembra 2012. godine.


Erste banka - Blic Online\nNova filijala Erste Banke u Knez Mihailovoj – savremeno bankarstvo prilagođeno potrebama klijenata\nNova filijala Erste Banke u centru Beograda, u Ulici Kneza Mihaila 39, počela je sa radom u ponedeljak, 30. septembra. Izgled i enterijer nove filijale prilagođeni su potrebama klijenata i koncipirani sa idejom da omoguće efikasniju i bržu uslugu, orijentisanu ka pružanju saveta i finansijskoj edukaciji. Otvaranjem ove filijale, poslovnica Banke na adresi Knez Mihailova 36 prestala je sa radom.\nAko ste pokrenuli sopstveni biznis, ili razmišljate o tome, imamo sjajnu vest za vas\nPreduzetništvo i pokretanje sopstvenog biznisa sve su popularnija tema bez obzira na to koliko životnog ili poslovnog iskustva imate, a uspešne startap priče inspiracija su da razmislite o realizaciji ideje o kojoj dugo pričate, ali za nju nemate podršku.\nOrban: Mađarska i EBRD žele udeo u Erste banci\nMađarski premijer Viktor Orban izjavio je da njegova država i Evropska banka za obnovu i razvoj (EBRD) žele da preuzmu po 15 odsto akcija u mađarskoj filijali austrijske Erste banke.\nKlub Superste organizovao konkurs za mlade talente, prijava do 2. marta\nU potrazi za talentovanim mladim ljudima Erste Banka već sedmu godinu zaredom organizuje konkurs u okviru Kluba SUPERSTE. Za 17 ovogodišnjih pobednika, odvojen je nagradni fond od 1,5 miliona dinara.\nNeto dobit Erste banke porasla za 10 odsto\nErste banka Novi Sad saopštila je danas da je ukupna neto dobit te članice Erste Grupe na kraju trećeg kvartala 2013. iznosila 854,2 miliona dinara, što je 10 odsto više nego u istom periodu prethodne godine.\nVlada Crne Gore zadužila se danas 60 miliona evra kod Dojče i Erste banke u iznosu od 60 miliona evra, u cilju obezbeđenja sredstva za izmirenje obaveza po osnovu aktiviranih državnih garancija izdatih za Kombinat aluminijuma Podgorica (KAP).\nAustrijanci štedljiviji tokom odmora\nBEČ - Austrijanci će ove godine biti štedljiviji tokom odmora, pokazuje istraživanje “Erste banke”, koja je pokazalo da građani planiraju da smanje izdatke za letnji odmor za oko 20 odsto u poređenju sa prošlom godinom.\nRast dobiti Erste banke u 2012. godini\nNa kraju 2012. Erste banka ostvarila je neto dobit od 1,25 milijardi dinara, a što je za 58,4 odsto više nego u istom periodu predhodne godine, kada je iznosila 789 miliona dinara.\nNajveće banke će razmotriti preuzimanje Razvojne banke\nErste želi da kupi Hipo banku\nAustrijska Hipo Alpe-Adrija banka ponudila je na prodaju imovinu u jugoistočnoj Evropi, uključujući i Srbiju, i pozvala zainteresovane da dostave neobavezujuće ponude.\nPočinje prodaja dinarskih obveznica “Erste banke”\nPrimarna prodaja prve emisije dugoročnih dinarskih korporativnih obveznica “Erste banke” a.d. Novi Sad, biće održana u utorak, 6. novembra, na Beogradskoj berzi. Ponuda je otvorena za pravna i fizička lica, a ukupno će biti ponuđeno obveznica u vrednosti 2,1 milijardi dinara. Kamatna stopa je fiksna, i iznosi 15 odsto nominalno, a 15,87 odsto efektivno. Rok dospeća je dve godine (731 dan), saopštila je banka.\nKusur sa kamatom u "Erste" banci\n"Koling" duguje više od 24 miliona evra\nMilan Zukanović, vlasnik građevinske firme „Koling“ koji se ubio 26. marta, ostavio je za sobom dugove veće od 24 miliona evra, ali i nekretnine na elitnim lokacijama koje lako mogu da se prodaju. Zato banke ne nameravaju da odustanu od naplate.\nErste grupa kreditira srpski Telekom sa 140 miliona evra\nAustrijska Erste grupa saopštila je danas da je obezbedila 140 miliona evra za kreditiranje Telekoma Srbija, što je jedna od najvećih pozajmica koju je ta grupacija odobrila privredi.\n"Erste" banka očekuje gubitke zbog dužničke krize\nNajveća austrijska banka koja kotira na berzama, "Erste", objavila je danas procenu da će u ovoj godini zabeležiti neto gubitak od 700 do 800 miliona evra, zbog jednokratnih troškova povezanih sa dužničkom krizom u evrozoni.\nNovosadski bankar uhapšen zbog pronevere\nNOVI SAD - Zoran R. (52) iz Novog Sada uhapšen je zbog sumnje da je kao direktor filijale Erste banke u Beočinu proneverio više miliona dinara, saopštila je danas novosadska policija.\nEvropska banka za obnovu i razvoj (EBRD) saopštila je danas da će obezbediti do 10 miliona evra Erste banci u Srbiji za program kreditiranja poljoprivrede na osnovu javnih skladišnica.\nOpljačkana Erste banka u Novom Sadu\nNOVI SAD - Filijala Erste banke u Balzakovoj ulici u Novom Sadu opljačkana je danas, a dva nepoznata izvršioca odnela su za sada neutvrđen iznos novca, saopštila je policija.\nDonacije Erste banke omladinskim organizacijama\nOvogodišnje donacije kulturi u lokalu „Centrifuga 2011", ukupne vrednosti 2,5 miliona dinara, koje obezbeđuje "Erste banka", dobile su omladinske organizacije iz osam gradova Srbije, saopštila je danas ta banka.\nNOVI SAD - Ekspozituru Erste banke u Šumadijskoj ulici u centru Novog Sada juče oko 10 časova opljačkala su dvojica naoružanih razbojnika.


SAOPŠTENJE O DOSTUPNIM TERAPIJAMA ZA LEČENJE SPINALNE MIŠIĆNE ATROFIJE - Udruženje SMA Srbija\nUdruženje SMA Srbija želi da se javnosti obrati povodom kampanje “Pobeđujemo SMA” i bliže objasni trenutno dostupne terapije koje značajno podižu kvalitet života obolelih od spinalne mišićne atrofije.\nTerapija za spinalnu mišićnu atrofiju u Evropi postoji od juna 2017. godine, pod nazivom spinraza (nursinersen). Spinraza je pokazala izuzetnu efikasnost u zaustavljanju dalje progresije bolesti i gubitka osnovnih životnih funkcija, a kod velikog broja obolelih došlo je i do opšteg poboljšanja buđenjem novih motoričkih funkcija!\nUdruženje SMA Srbija se od pojave ove revolucionarne terapije borilo zajedničkim snagama kako bi spinraza bila dostupna i obolelima u Srbiji. Uz mnogo truda i rada, veliku podršku i ujedinjenost srpskih lekara sa udruženjem i zalaganje državnih institucija za svoje građane, izdvojen je novac za ovu izuzetno skupu terapiju i uspelo je da se omogući lečenje obolelih od SMA, juna 2018. godine. Od tada do današnjeg dana, 30 obolelih se uspešno leči jedinom odobrenom terapijom. Poseban prioritet su novorođenčad, koja se odmah uključuju u postupak odobrenja i primenu terapije. Za sve ovo vreme, uz neprekidno angažovanje udruženja za dostupnost spinraze apsolutno svim pacijentima, na terapiju i dalje čeka oko 60 obolelih od ove retke i progresivne bolesti. Oboleli koji primaju terapiju imaju poboljšanja kako u samoj funkcionalnosti i izdržljivosti mišića, tako i u pojavi novih motoričkih veština. Ono što je najbitnije jeste da deca koja su započela terapiju spinrazom u prvim mesecima života, sa najtežom kliničkom slikom bolesti, i dalje se samostalno hrane i dišu, što je nezamislivo bez terapije. Spinraza ima kumulativan efekat, što znači da se vremenom sve više vidi efikasnost uz obaveznu primenu standarda nege (fizikalna terapija, ortotisanje, pravilna ishrana, respiratorna rehabilitacija) o čemu udruženje edukuje svoje članove kao i sve obolele.\nU Americi je od strane FDA u maju 2019. godine odobrena prva genska terapija zolgensma, a pozitivno mišljenje dala je i EMA 24.03.2020. Zvanično odobrenje pomenute terapije očekuje se u naredna dva meseca, nakon čega bi eventualna primena trebalo da bude dostupna u Evropi, za decu do dve godine starosti.\nSMA Srbija udruženje uključeno je u sva dešavanja i rad na novim terapijama, s obzirom na to da veliki broj obolelih od spinalne mišićne atrofije u Srbiji još uvek ne prima nikakvu terapiju. Potrebno je naglasiti i da trenutno ne postoji nijedna studija niti garancija da je jedna terapija uspešnija od druge u lečenju obolelih od SMA, kao ni efikasnost kombinovane terapije u odnosu na bilo koju pojedinačno primenjenu. Izuzev toga, očekuje se i skorija pojava trećeg vida terapije za ovu bolest, sa neinvanzivnom metodom primene, oralnim putem.\nUdruženje je izuzetno zadovoljno trenutnim neverovatnim naprecima u lečenju i sa entuzijazmom nastavlja rad na nacionalnom i internacionalnom nivou, kao i angažman u cilju što skorije dostupnosti terapija koje mogu da pomognu obolelima u Srbiji. Porodice sa obolelim članovima svakodnevno mogu da se obrate udruženju povodom nedoumica, pitanja, objašnjenja i praktične pomoći i smernica od trenutka uspostavljene dijagnoze.


Janjuš u rijalitiju\n- Nije taj svestan šta može da izgubi. Očigledno misli da je pametniji od 1.000 kamera u rijalitiju, pa da može nešto da sakrije i da uradi tajno. Sad kad je Ivana sve ispričala hvata se za glavu - kaže izvor "Sveta" blizak Janjušu i njegovoj porodici.\n- On svima priča kako ne može bez Krune da živi, a uopšte ne razmišlja o tom detetu, a da ne pričam što će da izgubi ednu predivnu ženu a i krov nad glavom i nešto što je nasvetije, a to je porodica - dodaje ovaj izvor.\n- Ja sam rekla da sam ja ta koja je bila osvajana sve vreme. Bila sam mu centar sveta ovde u "Zadruzi" - rekla je Ivana, koja je već ranije priznala Matoroj da je sa Janjušem imala intimne odnose u rijalitiju.\nVIDEO Rastanak Janjuša i ćerke